title: Matias Sassali (albumi)

text: Albumi sisältää muun muassa Sassalin Tenavatähti-kilpailussa esitetyn kappaleen "Elämää juoksuhaudoissa", jolla hän selviytyi loppukilpailuun, mutta ei päässyt kolmen parhaan joukkoon. Kappalevalintaa pidettiin kilpailun aikana erikoisena, ja hänen äitinsä sekä kilpailun juontaja Seppo Hovi olivat myös kommentoineet asiaa, mutta Sassali itse kieltäytyi esittämästä mitään muuta kappaletta. Sassali on itse kertonut taustansa kappalevalinnalle, että oli kuullut sen radiosta, ja kun melodia oli jäänyt mieleen, hän halusi laulaa sen kilpailussa.


title: Ville Kivimäki

text: Ville Kivimäki (s. 1976 Helsinki) on Helsingin yliopistossa työskentelevä, Tampereella asuva historiantutkija.


title: Ville Kivimäki

text: Kivimäki syntyi Helsingissä ja kasvoi Lappeenrannassa. Hän aloitti historian yliopisto-opintonsa Joensuussa mutta siirtyi Turkuun ja väitteli filosofian tohtoriksi Åbo Akademista vuonna 2013. Väitöskirja "Battled Nerves: Finnish Soldiers’ War Experience, Trauma, and Military Psychiatry, 1941–44" edustaa pohjoismaiden historiaa ja käsittelee suomalaissotilaiden psyykkisiä häiriöitä jatkosodan aikana. Väitöskirjan suomenkielinen versio "Murtuneet mielet: Taistelu suomalaissotilaiden hermoista 1939–1945" voitti vuoden 2013 Tieto-Finlandian. Kiitospuheessaan Kivimäki painotti, että psyykkiset vammat tulisi ymmärtää fyysisten vammojen lailla sotavammoiksi. "Psyykkiset oireet olivat pohjimmiltaan mitä normaalein reaktio pöyristyttäviin olosuhteisiin. Ne eivät olleet merkkejä mistään poikkeavasta tai vaillinnaisesta luonteenlaadusta, kuten niitä pitkään käsiteltiin."


title: Ville Kivimäki

text: Kivimäki on maininnut esikuvikseen muiden muassa Juha Siltalan, Ann-Catrin Östmanin ja Anders Ahlbäckin.


title: Cryptodontia

text: Cryptodontia on sukupuuttoon kuollut permikaudella elänyt Dicynodontia-osalahkon terapsidien ryhmä. Siihen kuuluvat heimot: Rhachiocephalidae, Oudenodontidae ja Geikiidae. Cryptodontia on joskus luokiteltu myös heimoksi Cryptodontidae. Kammerer "et al." (2011):


title: Kastanjakiitäjä

text: Kastanjakiitäjä ("Streptoprocne rutila") on kiitäjiin kuuluva lintulaji. Lajia tavataan Väli- ja Etlä-Amerikasta.


title: Kastanjakiitäjä

text: Kooltaan kastanjakiitäjä kasvaa 13–14 cm pitkäksi. Yleisväritykseltään lintu on hyvin tumman ruskea, lähes musta. Aikusuisilla linnuilla on kaulassaan ja niskassaan kastanjanruskea kaulus, joka voi olla naarailla epätaäydellinen tai puuttua kokonaan. Kastanjakiitäjä koirailla voi olla rinassaan vaaleammanruskeaa kuviointia. Kastanjakiitäjän pyrstö on pitkä ja siivet pitkät ja sirpinmuotoiset.


title: Kastanjakiitäjä

text: Kastajakiitäjää tavataan Meksikosta Guyanaan ja Boliviaan ulotuvalta alueelta. Lajia tavataan niin alankomailta kuin vuoristoistakin. Kastanjakiitäjät liikkuvat tyypillisesti noin 10–20 yksilön parvina ja viettävät pitkiä aikoja liidellen ilmassa. Kastanjakiitäjien ravintoa ovat lentävät hyönteiset. Linnun lisääntymiskausi on toukokuusta elokuulle. Kuppimainen pesä sijaitsee kalliossa, luolassa tai rakennuksessa. Naaras munii tyypillisesti 2 valkoista munaa.


title: Petteri Punakuono (kappale)

text: ”Petteri Punakuono” () on Johnny Marksin vuonna 1949 säveltämä ja sanoittama joululaulu. Suomenkieliset sanat kirjoitti Sauvo Puhtila. Kappaleen tunnetuin esittäjä on yhdysvaltalainen laulaja Gene Autry, jonka nauhoitusta on myyty yli 50 miljoonaa kappaletta. Tämä tekee ”Petteri Punakuonosta” maailmanlaajuisesti toiseksi myydyimmän joululaulusinglen Bing Crosbyn ”White Christmasin” jälkeen. Suomeksi kappaleen ovat äänittäneet Olavi Virta, Laila Kinnunen ja lukuisat muut artistit.


title: Petteri Punakuono (kappale)

text: Laulun sanoituksessa kerrotaan Joulupukin rekeä vetävästä punakuonoisesta porosta nimeltä Petteri Punakuono.


title: Cavalierin periaate

text: Cavalierin periaate on matemaatikko Bonaventura Cavalierin johtama matemaattinen lause. Cavalierin periaatteen mukaan kahdella kappaleella on sama tilavuus, jos niiden kaikki tasoleikkaukset ovat yhtä suuret. Nykypäivänä periaatetta pidetään integraalilaskennan ensi askeleina.


title: Oudenodon

text: Oudenodon (nimen merkitys: "”ei hampaita”") on sukupuuttoon kuollut Dicynodontia-osalahkoon kuuluva terapsidisuku. Se eli myöhäisellä permikaudella. Sukuun luetaan useita lajeja. Tyyppilaji on "Oudenodon bainii". Sen lajinimi on usein kirjoitettu myös väärin nimenä "baini".


title: Oudenodon

text: "Oudenodonin" fossiileja on löydetty Afrikasta ja se oli todennäköisesti kaivamiseen sopeutunut eläin. Tämä terapsidi kuuluu Cryptodontiaan ja heimoon Oudenodontidae. "Oudenodonin" kasvun on havaittu sen luita tutkimalla olleen jaksoittaista nopean ja hitaan kasvun vaihtelua. Tämä on saattanut johtua kausittaisista ilmasto-olosuhteiden vaihtelusta.


title: M/S Emma

text: M/S Emma, ent. M/S Korkeasaari-Högholmen, on vuonna 1949 valmistunut moottorilautta, joka toimi noin 40 vuoden ajan kesäisin Korkeasaaren lauttana mutta on nykyisin Sun Lines Oy:n risteilyaluksena.


title: M/S Emma

text: M/S Korkeasaari-Högholmen tilattiin Valtion Metallitehtaiden Suomenlinnan konepajalta vuonna 1948 ja otettiin käyttöön Korkeasaaren liikenteessä 1. elokuuta 1949. Tällöin se korvasi tällä reitillä J. L. Runeberg -aluksen, joka oli hoitanut Korkeasaaren liikennettä vuodesta 1945 lähtien, sen jälkeen kun reitillä muutaman vuoden liikennöinyt entinen Lauttasaaren yhteysalus oli luovutettu sotakorvauksina Neuvostoliitolle.


title: M/S Emma

text: Lautta liikennöi Helsingin keskustan ja Korkeasaaren välillä. Sen lähtölaituri manterella sijaitsi Pohjoissatamassa Aleksanterinkadun päässä lähellä Katajanokan kanavan pohjoispäätä. Liikennettä ylläpidettiin vuosittain yleensä toukokuun alusta syyskuun loppuun. Tämän kauden ulkopuolella lauttaa käytettiin vuodesta 1959 lähtien toisinaan myös Suomenlinnan liikenteessä Suomenlinnan lautan ollessa telakalla.


title: M/S Emma

text: Kun Korkeasaareen vuonna 1974 oli valmistunut silta, lautan matkustajamäärät pienenivät huomattavasti, mutta lauttaliikennettä jatkettiin silti edelleen. Liikennettä ylläpiti Helsingin kaupungin liikennelaitos, joka omisti lautan, kunnes se vuonna 1981 myytiin Suomenlinnan Liikenne Oy:lle, joka sen jälkeen ylläpiti myös Korkeasaaren liikennettä.


title: M/S Emma

text: Kun Pohjoisrantaa 1980-luvulla levennettiin, lautan lähtölaituri jouduttiin siirtämään Meritullintorilta uusien liikennejärjestelyjen tieltä Kauppatorille. Tämä merkitsi merimatkan pitenemistä kolminkertaiseksi. Kun lisäksi matkustajamäärät vähenivät ja lautta oli hidas ja kömpelösti liikennöitävä, se korvattiin kesällä 1985 vesibusseilla, mutta vuonna 1986 lautta palasi liikenteeseen.


title: M/S Emma

text: Viimeisen kerran lautalla liikennöitiin Korkeasaareen vuonna 1988 ja Suomenlinnaan vuonna 1993. Sen jälkeen Kauppatorilta Korkeasaareen on liikennöity kesäisin vesibusseilla. Suomenlinnan Liikenne Oy myi lautan Sun Lines Oy:lle, joka sopimuksen mukaisesti käytti sitä vuoteen 1993 saakka Suomenlinnan henkilöliikenteen apualuksena.


title: M/S Emma

text: Sun Lines Oy:n omistuksessa alus on saanut uuden nimen M/S Emma. Se on peruskorjattu vuonna 1999. Se toimii nykyisin risteilyaluksena, jossa järjestetään sekä juhlavia tarjoiluja että erilaista viihteellistä ohjelmaa. Aluksen alkuperäiselle katolle on järjestetty näköalakansi, jossa on baari ja tanssilattia. Sekä alakerrassa että näköalakannella on myös äänentoistolaitteet.


title: M/S Emma

text:
Aluksen pituus on 28 metriä, leveys 6,6 metriä ja syväys 2,1 metriä.
Sen toimiessa Korkeasaaren lauttana siihen mahtui 300 matkustajaa, mutta risteilyalukseksi muutettuna siinä on nykyisin tilaa 240 henkilölle.


title: Sairaalan syke (yhdysvaltalainen televisiosarja)

text: Sairaalan syke ("St. Elsewhere") on yhdysvaltalainen vuosina 1982–1988 esitetty televisiosarja. Sen tapahtumat sijoittuvat sairaalaan. Sarjan tyyli oli siihen asti nähtyihin sairaalasarjoihin verrattuna poikkeuksellisen realistinen.


title: Skiftet

text: Skiftet voi tarkoittaa seuraavia:


title: Pertti Haapala

text: Pertti Olavi Haapala (s. 23. tammikuuta 1954 Tampere) on tamperelainen historiantutkija. Haapala väitteli tohtoriksi vuonna 1986 ja on toiminut Tampereen yliopiston Suomen historian professorina vuodesta 1997. Haapala johtaa Akatemian rahoittamaa Yhteiskunnan historian huippuyksikköä yhteiskunta- ja kulttuuritieteiden yksikössä.


title: Pertti Haapala

text: Haapala valittiin Suomalaisen Tiedeakatemian jäseneksi vuonna 2004.


title: Will Humburg

text: Willi Humburg on saksalainen kapellimestari. Hän opiskeli Horst Steinin ja Christoph von Dohnányin johdolla kotikaupungissaan Hampurissa. Münsterin oopperateatterin ja Münsterin sinfoniaorkesterin pääkapellimestarina toimiessaan Humburg loi vuosina 1992–2004 kansallisesti tunnustettujen tuotantojen sarjan. Hänellä on laaja oopperaohjelmisto, johon kuuluu nykyteosten lisäksi muun muassa Richard Wagnerin ja Giuseppe Verdin perinteistä ohjelmistoa. Humburgilla on maine huomattavana nykymusiikin tulkitsijana. Hän on tehnyt yhteistyötä muun muassa Azio Corghin kanssa. Se on tuottanut neljä oopperaa, joista eräs on "Divara – Wasser und Blut". Lisäksi Humburgin ohjelmistoon kuuluu keskeisiä teoksia György Ligetiltä, Krzysztof Pendereckiltä, Udo Zimmermannilta, Luigi Nonolta, Hans Werner Henzeltä, Siegfried Matthusilta ja Wolfgang Rihmiltä.


title: Will Humburg

text: Humburgin vuonna 1990 alkanut yhteistyö Naxoksen kanssa on tuottanut muun muassa "La bohèmen", "Sevillan parturin" ja "Trubaduurin" kokonaislevytykset. Hänen levytyksensä Verdin "Falstaffista" oli Gramophone-lehden "Editor's Choice of the Month".


title: Will Humburg

text: Humburg on vieraillut muun muassa La Scalassa ja Deutsche Oper Berlinissä. Hän on johtanut Aalto-Theaterissa Essenissä sekä muun muassa Torinon ja Lissabonin oopperataloissa. Hän on ollut myös Bochumin sinfoniaorkesterin kapellimestarina ja toiminut Laboratorio Lirico -nykymusiikkifestivaalin johtajana.


title: Peluuri

text:
Peluuri on pelaajille, heidän läheisilleen sekä työssään pelihaittoja kohtaaville ammattilaisille suunnattu palvelukokonaisuus, joka muodostuu peliongelmiin keskittyvistä tuki- ohjaus- ja neuvontapalveluista. Palvelut toimivat valtakunnallisesti puhelimitse ja internetissä. Peluurin palvelut perustuvat ammatilliseen tukeen, vertaistukeen sekä oma-apuun. Toiminnan tavoitteena on pelaamisesta aiheutuvien haittojen ehkäiseminen ja vähentäminen.
Peluuri myös tuottaa ja välittää riippumatonta tietoa peliongelmasta tutkimuksen ja päätöksenteon tueksi pelihaittakentällä: sosiaali- ja terveysalan ammattilaisille sekä muille pelihaittojen parissa työskenteleville tahoille, yhteiskunnan päättäjille ja peliyhtiöille.


title: Peluuri

text: Peluuri perustettiin vuonna 2004. Palvelun tuottavat A-klinikkasäätiö ja Sininauhaliitto ry. Rahoittajana palvelulla on Veikkaus Oy. Sosiaali- ja terveysministeriö on mukana yhteistyössä ja vastaa toiminnan arvioinnista.


title: Lionel Rogg

text: Lionel Rogg (s. 21. huhtikuuta 1936 Geneve) on sveitsiläinen urkuri ja säveltäjä. Hän opiskeli Genevessä Nikita Magaloffin johdolla pianonsoittoa ja Pierre Segondin johdolla urkujensoittoa. Vuonna 1961 Rogg esitti Johann Sebastian Bachin koko urkutuotannon kymmenen resitaalin sarjassa Geneven Victoria-salissa. Konserttisarja vakiinnutti Roggin aseman huomattavana Bachin urkumusiikin tulkitsijana. Rogg on myös levyttänyt Bachin tuotannon useampaan otteeseen ja saanut Charles Cros -akatemian Grand Prix du Disquen sekä Deutscher Schallplattenpreisin. Rogg ei ole rajoittanut ohjelmistoaan barokkimusiikkiin vaan on levyttänyt myös muiden muassa Franz Lisztin, Johannes Brahmsin ja Max Regerin teoksia.


title: Lionel Rogg

text: Rogg sai 1972 nimityksen urkujensoiton professoriksi entiseen opinahjoonsa Geneven musiikkikonservatorioon, josta hän sai lisäksi kunniatohtorin arvon vuonna 1989. Hän vihki Victoria-salin uudet urut käyttöön vuonna 1993, ja hän on siitä pitäen toiminut tästä Van den Heuvel -soittimesta vastaavana urkurina.


title: Lionel Rogg

text: Rogg aloitti säveltämisen 1950-luvun alussa sarjallisessa tyylissä. Nousu merkittäväksi urkuriksi johti sävellystyön loppumiseen, kunnes Rogg aloitti sen uudelleen 1980-luvun aikana. Hän ei uudessa tuotannossaan ole käyttänyt sarjallisuutta. Hän luonnehtii omaa musiikkiaan "vapaaksi", ja siinä yhdistyvät monet tyylilliset vaikutteet. Roggin teosten joukossa ovat pianoduetto "Face à Face", "Pièce" oboelle ja syntetisaattorille, "Cantata Laudes organi" ja "Arcature" uruille. Rogg on levyttänyt omaa urkumusiikkiaan. Hän on naimisissa, ja hänellä on kolme lasta, joista Olivier Rogg on jazzpianisti.


title: Ei kenenkään maa (kappale)

text: Ei kenenkään maa on danceyhtye Movetronin kappale heidän viidenneltä samannimiseltä albumilta. Sen julkaisi Universal Music Group albumin ensimmäisenä singlenä 28. lokakuuta 2007. Kappaleesta on julkaistu myös EP samana päivänä. Kappaleelle on tehty myös musiikkivideo, joka julkaistiin videopalvelu YouTubessa 17. joulukuuta 2007. Kappale pääsi singlelistalla 9- ja latauslistalla 11. sijalle.Extended Play


title: Siliävuoren kalliomaalaus

text: Siliävuoren kalliomaalaus sijaitsee Virmojärven rannalla Luumäellä Etelä-Karjalassa. Pahoin haalistunut kalliomaalaus on ajoitettu kivikaudenloppuun tai pronssikauden alkuun, ja sen on löytänyt Timo Miettinen vuonna 1980.


title: Siliävuoren kalliomaalaus

text: Siliävuoren länsipuolen jyrkänteisiin kuuluva pystykallio on korkea ja putoaa Siliävuoren itäpuolella ja eteläpäässä suoraan Virmojärveen. Maalausalue sijaitsee kallion keskikohdilla ja aukeaa länsilounaaseen. Punaväriä on laajalti, ja sen alueen keskellä on pystysuora ja leveähkö kalliohalkeama.


title: Siliävuoren kalliomaalaus

text: Virmojärvi on osa Väliväylän suuntaan jatkuvaa järvien ketjua, jotka laskevat tässä kohtaa Tuohtiaiseen. Kun aikoinaan Väliväylää pitkin pystyi melomaan Saimaalta Päijänteeseen, oli reitti ihmisille erittäin tärkeä. Tämän vuoksi seudulta on löytynyt paljon kalliomaalauksia.


title: Siliävuoren kalliomaalaus

text: Punaväriä näkyy pitkällä matkalla, mutta selviä kuvioita hahmottuu vain muutamia. Punaväriä esiintyy 1,8−3 metriä vedenpinnan yläpuolelta. Pääryhmäksi voidaan nimetä kuvioryhmä, joka erottuu selvimmin. Siihen on maalattu tikkumaisilla vedoilla peura tai hirvi (77 senttimetriä), jolla näyttää olevan kolme jalkaa. Vastaavia kaksijalkaisia eläinmerkkejä esiintyy joissakin muissa kalliomaalauksissa, joten kolmannen jalan tulkinnaksi voidaan ottaa ihmishahmo, joka seisoo eläimen takana. Tällaisia kuviopareja tunnetaan muissakin kohteissa Suomessa. Näissä ihminen koskettaa kädellä tai sauvalla eläintä takaapäin. Vasemmalle katsovan kolmijalkaisen hirven alapuolella on vaakasuuntainen käärmemäinen kuvio, selvästi erottuva rasti (13 senttimetriä), kolme pystyviivaa sekä näistä kuvioista oikeallepäin maalattuja epämääräisiä kuvioita. Niissä on tunnistettu pieneläimiä tai venemäisiä kuvioita.


title: Siliävuoren kalliomaalaus

text: Pääryhmän oikealle puolelle on kallion halkeaman ympärille maalattu joitakin kuvioita. Alempana erottuu pystyviivoja ja rakenteita, joista tunnistaa laatikkomaisia sulkeumia. Ylempänä on vasemmalle katsova hirvi, joka on maalattu ääriviivoin. Hirven pää on suuri suhteessa muuhun vartaloon. Sen alle on kuvattu tasapohjainen venekuvio viidellä miehistöviivalla. Halkeaman oikealla puolella on puuroutunutta punaväriä. Vaikuttaa siltä, että paikkaa valittaessa halkeamalla on ollut keskeinen merkitys.


title: Siliävuoren kalliomaalaus

text: Pääryhmästä muutaman askeleen päässä vasemmalle on kahden koukkupolvisen ja kätensä ylös ojentavan ihmishahmon jäänteet. Ne on kuvattu vierekkäin, mutta ne ovat eripituisia.


title: Siliävuoren kalliomaalaus

text: Kuvakenttä on nykyään samea johtuen kuvioiden pinnalle saostuneiden mineraalien kerroksista. Kylmien ja kosteiden säiden vallitessa kuviot voivat näkyä paremmin, ja silloin on mahdollista tehdä uusiakin löytöjä.


title: Cupido (kappale)

text: Cupido on danceyhtye Movetronin kappale heidän viidenneltä, Ei kenenkään maa-studioalbumilta. Sen julkaisi Universal Music Group albumin toisena singlenä 23. helmikuuta 2008. Kappale oli ehdokkaana edustamaan Suomea vuoden 2008 Eurovision laulukilpailussa, mutta se ei voittanut. Kuten "Ei kenenkään maa", myös tämä single pääsi lataus- ja singlelistoille.


title: Cupido (kappale)

text: Digitaalinen lataus


title: Olympia Eiskanal

text:
Olympia Eiskanal (myös Olympic Sliding Centre Innsbruck ja Olympia Bob- und Rodelbahn Igls) on kelkkailurata Iglsin kylässä Innsbruckissa Itävallassa.
Ensimmäinen luonnonjääkelkkailurata Iglsiin rakennettiin vuonna 1935 rattikelkkailun maailmanmestaruuskilpailuja varten. Rata alkoi Römerstraße-kadulta ja päättyi Patscherkofelbahn-hissin ala-asemalle. Radan viimeisessä mutkassa tapahtui useita kuolinonnettomuuksia, joiden takia rata suljettiin muutamaksi vuodeksi.


title: Olympia Eiskanal

text:
Kun Innsbruckille myönnettiin vuonna 1960 vuoden 1964 talviolympialaiset alettiin rakentaa erilliset radat ratti- ja ohjaskelkkailuun Römerstraße-kadun yläpuolelle Patscherkofelbahn-hissin alle. Rakennustyöt aloitettiin syyskuussa 1961, ja viralliset avajaiset olivat heinäkuussa 1963. Talviolympialaisten testikilpailuna toimineessa rattikelkkailun maailmanmestaruuskilpailuissa tapahtui 20 loukkaantumista, joka johti turvallisuusparannuksiin. Talviolympialaisissa 1964 ohjaskelkkailukilpailun harjoituksissa kuoli brittiläinen ohjaskelkkailija Kazimierz Kay-Skrzypeski.
Rattikelkkaradalla oli pituutta 1 500 metriä, mutkia 13, korkeuseroa 138 metriä, keskijyrkkyys oli 9,2 %, maksimijyrkkyys oli 14,04 % ja minimijyrkkyys oli 3,8 %.
Ohjaskelkkailuradan suunnitteli entinen ratti- ja ohjaskelkkailija Paul Aste. Ohjaskelkkailuradalla oli miesten kilpailussa pituutta 1 057,7 metriä, mutkia 18, korkeuseroa 113,2 metriä ja keskijyrkkyys oli 10,7 %. Naisten ja parien kilpailuissa radalla oli pituutta 910 metriä, korkeuseroa 86,27 metriä ja keskijyrkkyys oli 9,5 %. Radan jyrkin kohta oli 18,18 % ja loivin kohta oli 8,31 %.


title: Olympia Eiskanal

text: Kun Denverille myönnetyt vuoden 1976 talviolympialaiset siirrettiin Innsbruckin järjestettäväksi, alettiin entisten ratojen paikalle vuonna 1973 rakentaa maailman ensimmäistä yhteistä rataa ratti- ja ohjaskelkkailuun, nimeltään Kombinierte Kunsteisbahn für Bob-Rodel in Igls. Radan osottauduttua hyväksi, se toimi esikuvana nykyisille kelkkaradoille.


title: Olympia Eiskanal

text: Rataa laajennettiin vuonna 1981 ja sen yhteyteen rakennettiin ravintola. Vuosina 1990–1991 rakennettiin uusi lähtötalo naisten ja parien ohjaskelkkailuun radan viidenteen mutkaan. Vuonna 1998 jatkettiin jarrutusaluetta. Rata rekonstruoitiin vuonna 2004, ja siitä tuli osa Olympiaworld Innsbruckia.


title: Olympia Eiskanal

text: Rata toimi vuoden 2012 nuorten talviolympialaisten kelkkailukilpailuiden näyttämönä.


title: Kangaskylä (Kinnula)

text: Kangaskylä on yksi Kinnulan kylistä. Se sijaitsee kantatie 58:n varrella noin neljä kilometriä Kinnulan kirkonkylästä Lestijärven suuntaan.


title: Kangaskylä (Kinnula)

text: Kangaskylältä löytyy kevyenliikenteenväylä, valaistu pururata, hiihtolatuja ja jääkiekkokaukalo, jotka on aikaansaatu suurelta osin talkoovoimin. Kylän latuverkostoa pitkin voi hiihtää Lestijärven Valkeiselle asti. Kangaskylällä järjestetään vuosittain kuutamohiihto. Kylän lähellä sijaitsee Päijänne-niminen suolampi.


title: Nokia 232

text: Nokia 232 oli suomalaisen matkapuhelinvalmistaja Nokian matkapuhelinmalli, joka oli tarkoitettu analogisiin matkapuhelinverkkoihin kuten NMT-900, AMPS ja TACS. Vuonna 1994 esitellyn puhelinmallin muotoilijana toimi Nokian muotoilujohtajaksi sittemmin kutsuttu Frank Nuovo, ja puhelinmalli loi suuntaa Nokian tulevalle puhelinmuotoilulle kaarevine ja elliptisine muotoineen senastisten suorakulmaisempien muotojen sijasta. Nuovo kutsuikin laitetta tuolloin ”puhelinmaailman Ferrariksi”.


title: Nokia 232

text: Nokia 232 -puhelin tuotesijoiteltiin Alicia Silverstonen näyttelemän päähenkilön käteen vuoden 1995 elokuvassa "Clueless", joka kertoi äveriäiden teinien elämästä Beverly Hillsissä. Nokia 232 oli myös yksi ensimmäisistä malleista, joilla Nokia otti mainonnassaan etäisyyttä Oskar Korkmanin ja Mika Pantzarin mukaan siihen asti varsin tekniseen ja bisneshenkiseen matkapuhelinten markkinointiin. Mainontaan tuli leikkimieltä, värikkyyttä, sosiaalista vertailua ja jännitystä.


title: Nokia 232

text: 232-mallia myytiin AMPS-verkkoon etenkin Yhdysvalloissa esimerkiksi vuonna 1996 noin 1,4 miljoonaa kappaletta. Sitä oli saatavana kuutena kirkkaana värinä, ruskeana jalopuujäljitelmänä sekä mustana. Puhelimen TACS-versiota myytiin paljon Ison-Britanniaan, jossa "What Cellphone" -lehti valitsi sen parhaaksi kuluttajapuhelimeksi 1994–1995 ja parhaiten muotoilluksi puhelimeksi 1995. Vielä vuonna 1997 puhelin oli lehden suosituslistalla.


title: Tekstilaji

text: Tekstilaji eli genre on eräs tapa jäsentää inhimillistä toimintaa tulkitsemalla sitä teksteinä tai tekstien kautta. Yksittäiset tekstit voidaan nähdä yhden tai useamman tekstilajin ilmentyminä. Tekstilajien hallinta erityisesti omalla äidinkielellä opitaan vähitellen niihin sosiaalistumalla. Tekstilajiosaaminen on siis tavallaan hiljaista tietoa, jota on vaikea tuoda esiin erillään konkreettisista tilanteista. Tekstilaji on monitieteinen tutkimuskohde, siksi siitä ei voida, tai on vähintään hyvin vaikeaa antaa suppeaa, yksiselitteistä määritelmää. Yleisellä tasolla tekstilajia voidaan tarkastella esimerkiksi rakenteena tai toimintana. Se voidaan käsittää tutkimuskohteeksi useilla tieteenaloilla. Esimerkiksi tekstilajitutkimuksen laaja suomalainen kokoomateos "Genreanalyysi: tekstilajitutkimuksen käsikirja" (2012) sisältää 37 eri tutkimusaloihin perustuvaa jäsennystä omina artikkeleinaan. Tekstilaji voi sijoittua tietyn tieteenalan tutkimuksen ytimeen, tieteenalalla voi olla herkkyttä sitä kohtaan tai se voi olla tieteenalan kannalta toissijainen kohde.


title: Tekstilaji

text:
Tekstilajia ympäröi joukko muita siihen kytkeytyviä käsitteitä. Tekstilajin käsite voi tietyssä tutkimusperinteessä ja tiettynä ajankohtana olla käytössä esimerkiksi "tekstityypin" synonyymina tai näiden välillä voi olla muunlaisia suhteita. Tekstilajista käytetään myös nimitystä "genre". Genrellä voidaan tarkoittaa myös laajempaa lajikäsitettä, jota sovelletaan esimerkiksi musiikkiin.
Tekstilajeja ovat mm. uutinen, runo, keskustelu ja mainos


title: Kim Gran

text: Kim Arvid Gran (s. 19. syyskuuta 1954 Kotka) on suomalainen vuorineuvos ja yritysjohtaja. Hän toimi Nokian Renkaat Oyj:n toimitusjohtajana vuosina 2000–2014.


title: Kim Gran

text: Ennen Nokian Renkaita Gran toimi Oy Gran-Transport Ltd:ssä, A. Ahlström Oy:ssä Karhulassa, Printal Oy:ssä, Cebal-Printal UK Ltd:ssä Englannissa ja Pechiney Cebal Packagings Ltd:ssä Englannissa.


title: Kim Gran

text: Helmikuussa 2016 paljastui, että Nokian Renkaat oli Kim Granin toimitusjohtajakaudella vääristellyt rengastestien tuloksia vuosikausia. Jatkuvan testimanipulaation taustalla väitetään olleen osakkeen kurssikehitys sekä johdon palkitsemiseen rakennetut optio-ohjelmat. Sähköpostien perusteella testaajia on harhautettu, jotta optiot tuottaisivat rahaa haltijoilleen. Yhtiön johdon bonukset olivat osittain sidottu rengastestien testituloksiin ja Nokian Renkaat oli manipuloinut testeihin lähetettäviä renkaita, jotta testitulokset olisivat parempia.


title: Kim Gran

text: Vuosina 2005–2006 Gran oli Elinkeinoelämän keskusliiton hallituksessa. Vuonna 2008 hän aloitti YIT:n hallituksessa ja vuonna 2014 hallituksen varapuheenjohtajana. Keväällä 2016 Gran oli ehdolla YIT:n hallituksen puheenjohtajaksi, mutta vetäytyi ehdokkuudesta testihuijauskohun myötä. Vuosina 2012–2014 Gran oli Rautaruukin hallituksen puheenjohtaja ja vuodesta 2014 SSAB:n hallituksen jäsen. Huhtikuussa 2016 Gran jätti SSAB:n hallituspaikan. Huhtikuussa 2017 Gran kutsuttiin Pohjola Rakennus Oy:n hallituksen jäseneksi.


title: Kim Gran

text: Helsingin Sanomien mukaan Gran kuuluu vapaamuurareiden tamperelaiseen Tavastia-loosiin.


title: Ahmet Kaya

text: Ahmet Kaya (28. lokakuuta 1957 - 16. marraskuuta 2000) oli kurdilaulaja Malataysta Turkista. Hän kuoli Pariisissa maanpakoon karkotettuna. Hän lauloi turkin kielellä. Hänen suosituimpia laulujaan ovet Ayrılık Vakti, Söyle, Ağladıkça, Oy Benim Canım, Birazdan Kudurur Deniz, Arka Mahalle, Kum Gibi, Nereden Bileceksiniz, Hani Benim Gençliğim, Yakarım Geceleri and Şafak Türküsü.


title: Ahmet Kaya

text: Ahmet oli viides ja nuorin isänsä lapsista. Isä oli kurdi ja äiti turkkilainen. Ahmet työskenteli jonkin aikaa taksinkuljettajana Istanbulissa ennen kuin hänestä tuli tunnettu laulaja 1980-luvun puolivälissä.


title: Ahmet Kaya

text: Hänen ensimmäinen albuminsa, "Ağlama Bebeğim", julkaistiin vuonna 1985. Hänen suosio jatkoi kasvuaan osaksi 1990-luvulla. Uransa aikana hän levytti noin 20 albumia ja oli tunnettu protestimusiikista ja sosiaalisesta oikeudenmukaisuudesta. Toistuvat teemat hänen lauluissaan ovat rakkaus, äiti, uhri ja toivo.


title: Velkom

text: Velkom (, ) eli Velcom on valkovenäläinen matkapuhelinoperaattori. Se aloitti operatiivisen toimintansa huhtikuussa 1999. Yhtiön tuotebrändejä ovat kuukausimaksulliset "velcom"- ja kuukausimaksuttomat "Privet"-mobiilituotteet. Yritysmuodoltaan se on unitaarinen yritys.


title: Velkom

text: Velkomin pääkonttori sijaitsee Minskissä. Velkom on ollut vuodesta 2007 itävaltalaisessa omistuksessa, sen emoyhtiö on tietoliikennekonserni Telekom Austria Group (TAG, kesäkuuhun 2010 nimellä Mobilkom Austria).


title: Velkom

text: Velkomin oman ilmoituksen mukaan sillä oli vuoden 2012 lopussa 4,8 miljoonaa asiakasta. Tällä asiakasmäärällä se olisi Valko-Venäjän toiseksi suurin matkapuhelinoperaattori kilpailijansa, venäläisen MTS:n ja Valko-Venäjän valtion omistaman Valko-Venäjän MTS:n jälkeen, kuitenkin selvästi edellä Turkcellin hallitsemaa Life-operaattoria. Pääkilpailija MTS:llä oli samaan aikaan runsas 5,0 miljoonaa asiakasta (6/2010 yhteensä 5,0 milj., 6/2013 yhteensä 5,2 milj.). Syyskuussa 2013 Valko-Venäjällä oli paikallisen liikenne- ja tietoliikenneministeriön mukaan rekisteröity yhteensä 10,94 miljoonaa matkapuhelinliittymää. Matkapuhelinten laskennallinen levinneisyysaste oli 115,6 prosenttia väestöstä. Matkapuhelinverkot kattoivat tällöin 98,4 prosenttia maan pinta-alasta.


title: Velkom

text: Matkapuhelimen ja muut liikkuvan tietoliikenteen käyttö maksetaan Valko-Venäjällä tyypillisesti etukäteen operaattorin käyttäjätilille pankkien, pankkiautomaattien, postikonttorien tai operaattorien myymälöiden kautta maksettavan saldon avulla.


title: Velkom

text: Velcom-käyttäjien matkapuhelimen suuntanumero ja puhelinnumeron 1. numero on muotoa (0)29 1, (0)29 3, (0)29 6, (0)29 9, (0)44 4, (0)44 5 tai (0)44 7. Soitettaessa ulkomaalaisesta numerosta liittymään, käytetään maatunnusta ja suuntanumeroa ilman etunollaa. Valko-Venäjällä Velcom-operaattorin numeroihin soitetaan valitsemalla aluksi 8 (linja "ulos") ja nolla-alkuinen suuntanumerollinen puhelinnumero.


title: Ruokokutoja

text: Ruokokutoja ("Ploceus xanthopterus") on kutojien heimoon kuuluva varpuslintu.


title: Ruokokutoja

text: Ruokokutojaa tavataan Afrikan etelä- ja kaakkoisosissa. Sen on kuvattu olevan harvinainen suurimmassa osassa levinneisyysaluettaan. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Kilomberonkutoja

text: Kilomberonkutoja ("Ploceus burnieri") on kutojien heimoon kuuluva varpuslintu.


title: Kilomberonkutoja

text: Kilomberonkutojaa tavataan endeemisenä pienellä alueella Tansaniassa Kilombero-joen ympäristössä. Lajin kannaksi arvioidaan 3 500–15 000 yksilöä, ja se on luokiteltu vaarantuneeksi.


title: Oliivikutoja

text: Oliivikutoja ("Ploceus galbula") on kutojien heimoon kuuluva varpuslintu.


title: Oliivikutoja

text: Oliivikutojaa tavataan Afrikan itäosissa sekä Arabian niemimaalla. Lajin on raportoitu olevan paikallisesti runsaslukuinen, ja sen kannankehitys on vakaa. Se on luokiteltu elinvoimaiseksi.


title: Viitakutoja

text: Viitakutoja ("Ploceus taeniopterus") on kutojien heimoon kuuluva varpuslintu.


title: Viitakutoja

text: Viitakutojaa tavataan hajanaisella alueella Itä-Afrikan pohjoisosissa. Lajin kannankehitys on vakaa, ja se on luokiteltu elinvoimaiseksi.


title: Mustanaamakutoja

text: Mustanaamakutoja ("Ploceus intermedius") on kutojien heimoon kuuluva varpuslintu.


title: Mustanaamakutoja

text: Mustanaamakutojaa tavataan laajalla alueella Afrikan etelä- ja itäosissa. Lajin kannankehitys on vakaa, ja se on luokiteltu elinvoimaiseksi.


title: Mustaposkikutoja

text: Mustaposkikutoja ("Ploceus velatus") on kutojien heimoon kuuluva varpuslintu.


title: Mustaposkikutoja

text: Mustaposkikutojaa tavataan laajalla alueella Eteläisessä Afrikassa. Sen on kuvattu olevan yleinen suurimmassa osassa levinneisyysaluettaan ja sen kannankehitys on vakaa. Laji on luokiteltu elinvoimaiseksi.


title: Helsingin kaupungin asunnot

text: Helsingin kaupungin asunnot Oy on kokonaan Helsingin kaupungin omistama yhtiö, joka on Suomen suurin vuokranantaja. Yhtiöllä on 43 000 vuokra-asuntoa, joissa asuu noin 90 000 asukasta. Yhtiö ei tuota voittoa eikä jaa osinkoa, vaan toimii omakustannusperiaatteella. Keskineliövuokra asunnoissa vuonna 2012 oli 10,21 €/m²/kk liikevaihdon ollessa 323 074 465,43 €. Kaikki asunnot sijaitsevat kaupungin alueella, ja yhtiö on jaettu 5 alueyhtiöön.


title: Bertin salaiset muistiinpanot

text: Bertin salaiset muistiinpanot () on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 1990 ja suomennos vuonna 1993.


title: Bertin uudet aivoitukset

text: Bertin uudet aivoitukset () on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 1990 ja suomennos vuonna 1993.


title: Bertin hervottomat haaveilut

text: Bertin hervottomat haaveilut () on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 1991 ja suomennos vuonna 1994.


title: Bertin urotyöt

text: Bertin urotyöt () on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 1991 ja suomennos vuonna 1995.


title: Bertin tunnustukset

text: Bertin tunnustukset () on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 1992 ja suomennos vuonna 1996.


title: Tommi Huolila

text: Tommi Huolila (s. 31. tammikuuta 1993 Salo) on suomalainen koripalloilija, joka on edustanut vuodesta 2014 lähtien Joensuun Katajaa. Isona laitahyökkääjänä ja korinaluspelaajana pelaava Huolila on voittanut Suomen mestaruuden vuonna 2015, jolloin hän lukeutui loppuottelusarjan ratkaisupelaajiin.


title: Tommi Huolila

text: Salon Vilppaan kasvatti Huolila pelasi urallaan 54 nuorten maaottelua. Katajassa hän on pelannut myös EuroChallengea ja FIBA Europe Cupia.


title: Tommi Huolila

text: Huolila on Salon Vilppaan kasvatti ja hän pelasi seuran juniorijoukkueissa muun muassa A-nuorten SM-sarjaa, jossa hän saavutti SM-pronssia kaudella 2010–2011. Samana kautena hän myös debytoi seuran edustusjoukkueessa Korisliigassa. Hän pelasi myös kaudella 2011–2012 A-nuorten SM-sarjaa, jossa hän oli sarjan torjuntatilaston paras (2,6) sekä levypallotilaston kolmas (10,6).


title: Tommi Huolila

text: Huolila edusti Salon Vilpasta vuoteen 2013 asti ja siirtyi kaudeksi 2013–2014 Namika Lahteen. Kausi oli hänen läpimurtokautensa ja hän pelasi 45 ottelua, joissa hän teki keskimäärin 3,9 pistettä ja otti 3,0 levypalloa ottelua kohden.


title: Tommi Huolila

text: Yhden pelikauden jälkeen Namikassa Huolila siirtyi Joensuun Katajaan. Hän oli suunnitellut pysyvänsä Lahdessa, mutta sopimuksenteossa tuli vaikeuksia. Samaan aikaan Katajan pelaaja ja nuorten maajoukkuevalmentaja Petri Virtanen kysyi Huolilalta kiinnostusta siirtyä Joensuuhun, ja tämä suostui. Huolila aloitti Korisliigan syyskauden hyvin, mutta nilkkavamma piti hänet sivussa pelikentiltä vuodenvaihteessa parin kuukauden ajan. Huolila harjoitteli kovaa palatessaan pelikuntoon, mutta kärsi omien sanojensa mukaan pitkään henkisestä lukosta.


title: Tommi Huolila

text: Kataja eteni loppuotteluihin, joiden ensimmäisessä ottelussa joukkueen vakiorotaation ainoa yli kaksimetrinen pelaaja, sentteri Tom Knight loukkaantui eikä pystynyt enää pelaamaan tulevissa otteluissa. 198-senttisenä Korisliigasentteriksi alimittainen ja ottelusarjan aikana erittäin väsyneeltä vaikuttanut Huolila siirtyi loppujen ottelujen ajaksi pelaamaan aikaisempaa suuremalla vastuulla ja peliajalla lähemmäksi koria erinomaisilla esityksillä muun muassa puolustaen hyvin maajoukkuesentteri Tuukka Kottia. Molemmat joukkueet voittivat kotiottelunsa, ja mestaruus ratkesi Joensuussa, jossa Kataja voitti pistein 88–85. Huolila teki ratkaisuottelussa 20 pistettä (2 p 9/11) ja otti seitsemän levypalloa joista kolme hyökkäyspäässä. Hänet valittiin ottelun parhaaksi pelaajaksi.


title: Tommi Huolila

text: Helmikuussa 2016 Huolila teki Katajan kanssa kolmen kauden mittaisen jatkosopimuksen.


title: Tommi Huolila

text: Huolila pelasi yhteensä 54 nuorten maaottelua. Vuonna 2013 alle 20-vuotiaiden B-divisioonan EM-kilpailuissa Suomen ja Portugalin välinen ottelu viivästyi puolella tunnilla Huolilan donkattua koritelineen rikki alkuverryttelyssä. Kesäkuussa 2015 hänet nimettiin Suomen haastajamaajoukkuerinkiin.Huolila on sentterimäisesti kovaa tilanteisiin menevä pelaaja, jonka fyysiset ominaisuudet auttavat pelaamaan pidempiä pelaajia vastaan. Erityisesti on mainittu Huolilan syliväli, josta on hyötyä mm. levypalloissa ja puolustuksessa. Kolmen pisteen heittoja Huolila ei juuri heitä ja on onnistunut niissä huonosti.


title: Bert ja bikinimimmit

text: Bert ja bikinimimmit () on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 1993 ja suomennos vuonna 1997.


title: Bertin lemmenhuolet

text: Bertin lemmenhuolet () on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 1994 ja suomennos vuonna 1997.


title: Bert Babyface

text: Bert Babyface () on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 1998 ja suomennos vuonna 1999.


title: Bert, maailmanvalloittaja

text: Bert, maailmanvalloittaja () on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 1999 ja suomennos vuonna 2000.


title: Bert ja kovanaamat

text: Bert ja kovanaamat () on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 1995 ja suomennos vuonna 2000.


title: Bert ja kylmät kundit

text: Bert ja kylmät kundit () on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 1996 ja suomennos vuonna 2001.


title: Bert ja basillit

text: Bert ja basillit () on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 1997 ja suomennos vuonna 2001.


title: Bert ja kylmä sota

text: Bert ja kylmä sota () on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 2005 ja suomennos vuonna 2007.


title: Osasto Paatsalo

text: Osasto Paatsalo oli keväästä 1940 kapteeni (sittemmin majuri) Harri Paatsalon johtama Päämajan tiedusteluosaston Rovaniemen alatoimisto, joka harjoitti kaukopartio- ja tiedustelutoimintaa Suomen itärajalla Kiestingistä Jäämereen ulottuvalla alueella.


title: Osasto Paatsalo

text:
Paatsalo oli käynnistänyt itärajan taakse ulottuvan tiedustelun Pohjois-Suomessa jo ennen talvisotaa syksyllä 1939. 1. heinäkuuta 1943 alkaen osasto Paatsalo kuului Erillinen pataljoona 4:ään. Majuri Paatsalo siirrettiin kesäkuussa 1944 eversti Reino Hallamaan johtamiin erikoistehtäviin Mikkeliin, ja hänen tilalleen tuli kapteeniluutnantti Pentti Ahola.
Paatsalo kirjoitti 1970-luvulla nimellä Harri Paarma omien muistiinpanojensa ja muistitiedon pohjalta kaksi teosta sotavuosien tiedustelutoiminnasta.


title: Osasto Paatsalo

text: Asemasodan aikana kaukopartiotoiminnan organisointi vakinaistettiin siten, että 1. heinäkuuta 1943 perustettiin päämajan johtoon kaukopartiotoiminnan johtoporras Erillinen pataljoona 4 (ErP 4). Siihen tuli kuulumaan neljä komppanian tasoista alajohtoporrasta, joilla oli alueellinen toimintavastuu eri rintamansuunnilla. Osastot nimettiin johtajiensa mukaan. Ne olivat etelästä lukien Osasto Vehniäinen, Osasto Kuismanen, Osasto Marttina ja Osasto Paatsalo.


title: Operaatio Tammi

text: Operaatio Tammi (eng. "Oak"), (saks. "Eiche") tai Isku Gran Sassoon oli toisessa maailmansodassa saksalaisten sotilasoperaatio Benito Mussolinin vapauttamiseksi. Liittoutuneiden noustua maihin Sisiliassa operaatio Huskyssa ja pommitettua Roomaa, kuningas Viktor Emanuel III määräsi Mussolinin vangittavaksi 25. heinäkuuta 1943 ja asetti hänen seuraajakseen marsalkka Pietro Badoglion. Mussolini sijoitettiin aluksi Ponzaan ja myöhemmin La Maddalenan saarille, kunnes hänet lopulta sijoitettiin Campo Imperatorella sijaitsevaan hotelliin. Saksalaisten vakoojien saatua tämän selville, Adolf Hitler määräsi suunnitelman Mussolinin vapauttamiseksi. Suunnitelman suunnitteli Harald Mors ja hyväksyi Kurt Student. Suunnitelma toteutettiin 12. syyskuuta 1943, jolloin ryhmä saksalaisia kommandojoukkoja, joihin kuuluivat Morsin ja Kurtin lisäksi muun muassa Otto Skorzeny laskeutuivat DFS 230 -koneilla Gran Sasson vuorille. Kommandot onnistuivat yllättämään hotellia vahtineet 200 vartijaa ja saamaan heidät laskemaan aseensa laukaustakaan ampumatta. Joukko vapautti Mussolinin onnistuneesti ja kuljettivat hänet Rooman kautta Wieniin ja myöhemmin Berliiniin. Hitler palkitsi kommandot rautaristillä ja Mussolinista tehtiin saksalaisten miehittämän Pohjois-Italian nukkevaltion Italian sosiaalisen tasavallan johtaja. Winston Churchill kommentoi operaatiota ”suureksi uskallukseksi”.


title: Ulla Lehtonen

text: Ulla Aulikki Lehtonen (16. maaliskuuta 1921 Karinainen – 17. helmikuuta 1999 Helsinki) oli suomalainen lastenkirjailija ja suomentaja. Hän kirjoitti myös nimellä "Ulla Ahtela".


title: Eeva Heikkilä

text: Eeva Elina Heikkilä (s. 29. huhtikuuta 1921 Haapajärvi) on suomalainen Sallassa asuva maatalon emäntä ja kirjailija.


title: Eeva Heikkilä

text: Heikkilän vanhemmat olivat pienviljelijä, työmies Kristian Ojalehto ja Lempi Sorola. Hän kävi neljä luokkaa kansakoulua ja oli asutustilan emäntänä Sallassa 1951–1979.


title: Eeva Heikkilä

text: Heikkilän kirjoittamia kertomuksia ja runoja on julkaistu myös Kalevassa, Lapin Kansassa, Pohjolan Sanomat-lehdessä ja Koillis-Lappi-lehdessä.


title: Pekka Kanerva

text: Pekka Aimo Vilhelmi Kanerva (s. 15. marraskuuta 1939 Teuva) on suomalainen tekniikan tutkija. Hän oli vuodesta 1978 Teknillisen korkeakoulun huoneenrakennustekniikan professori ja tutkinut kantavia ja eristäviä rakenteita. Aiemmin hän oli TKK:n Arkkitehtiosaston Rakennetekniikan apulaisprofessorina 1975–1978 ja VTT:llä Rakennustekniikan laboratorion johtajana 1978.


title: Riian kauppakeskuksen romahdus 2013

text: Maxima-kaupan katto romahti Riiassa Latviassa 21. marraskuuta 2013. Kauppa sijaitsee Priedaines-kadulla Zolitūden kaupunginosassa. Onnettomuus sattui kello 18 paikallista aikaa. Onnettomuudessa kuoli ainakin 54 ihmistä ja loukkaantui 36.


title: Riian kauppakeskuksen romahdus 2013

text: Onnettomuuden syyksi on arveltu muun muassa rakennuksessa ollutta suunnitteluvirhettä sekä rakennuksen katolle rakennettua puutarhaa. Onnettomuus on tuhoisin Latvian historiassa sen itsenäisyyden aikana. Tapauksen vuoksi maahan julistettiin kolme päivää kestänyt suruaika. Syyn selvittämiseksi kolme riippumatonta insinööriä tutki rakennushankkeen dokumentit. Heidän 29.11.2013 julkaistun selvityksensä mukaan katto petti pääasiassa siksi, että sen kantokykyä laskettaessa tehtiin vakavia virheitä. Arvellaan, että rakenteilla ollut kattopuutarha ja leikkikenttä rasittivat liikaa talon rakenteita.


title: Riian kauppakeskuksen romahdus 2013

text: Romahduksen takia Latvian pääministeri Valdis Dombrovskis ilmoitti 27.11. jättävänsä hallituksensa eronpyynnön.


title: Riian kauppakeskuksen romahdus 2013

text: Rakennuksessa sijaitsi Maxima-supermarket ja muita liikkeitä. Se oli otettu käyttöön marraskuussa 2011, ja sen suunnittelijoina toimivat paikalliset arkkitehdit Zane Kalinka ja Andris Kalinka. Rakentajana toimi Re&Re-yhtiö. Rakennus palkittiin Latvian parhaana rakennuskohteena 2013. Rakennuksen pinta-ala oli 4 750 m² Rakennuskustannukset olivat 1,4 miljoonaa euroa.


title: Aino-Inkeri Kumara

text: Aino-Inkeri Niemistö, kirjailijanimi Aino-Inkeri Kumara (s. 17. huhtikuuta 1921 Laihia – 2003 Urjala) oli suomalainen kirjailija, pakinoitsija ja televisiokäsikirjoittaja.


title: Aino-Inkeri Kumara

text: Niemistö kävi kuusi luokkaa Vaasan yhteiskoulua ja Kauhajoen kotitalousopiston. Hän opiskeli myös Yhteiskunnallisessa korkeakoulussa Helsingissä. Hän työskenteli "Ilkka"-lehdessä ja oli "Etelä-Pohjanmaan nuorisoseura" -lehden ja "Lakeuksien Nuoriso" -lehden toimitussihteerinä.


title: Aino-Inkeri Kumara

text: Niemistö toimi vuodesta 1949 maatilan emäntänä ensin Laihialla ja sitten vuodesta 1964 Urjalassa. Urjalassa asuessaan hän osallistui Urjalan kansalaisopiston kirjallisuuspiirin toimintaan ja oli kirjailija Eila Pennasen oppilaana.


title: Aino-Inkeri Kumara

text: Niemistö pakinoi "Pellervo"-lehdessä vuosina 1954–1999 nimimerkillä ”Miina” ja kirjoitti myös 15 vuoden ajan lehteen kirja-arvosteluja.


title: Annikki Raatikainen

text: Valma Annikki Raatikainen (24. huhtikuuta 1921 Pielavesi – 2001) oli suomalainen lastenkodin johtaja ja kirjailija.


title: Annikki Raatikainen

text: Lastenkodin johtajana Oulussa toiminut Raatikainen perusti 1980-luvulla Bangladeshiin Faridburiin useita lastenkoteja ja kouluja jotka toimivat yhä edelleen paikallisin voimin.


Luettelo NHL:ään varatuista itävaltalaisista sisältää NHL-joukkueiden varaamat itävaltalaiset jääkiekkoilijat.


title: Luettelo NHL:ään varatuista itävaltalaisista

text: Luettelon tilastot koostuvat kaikista pelaajan NHL:ssä pelaamista otteluista, eivätkä vain pelaajan varanneessa joukkueessa pelatuista.


text: P "pelipaikka", Vuosi "varausvuosi", Nro "pelaajan varausnumero", K "varauskierros", RU "runkosarjaottelut", PU "pudotuspeliottelut" "Voittanut Stanley Cupin"


text: Gregor Baumgartner on ensimmäinen ja toistaiseksi ainoa kahdesti varattu itävaltalainen pelaaja. Hänet varattiin ensimmäisen kerran 1995 Montreal Canadiensiin ja toisen kerran 1999 Dallas Starsiin.


title: Täydennetty matriisi

text:
Kun kahden annetun matriisin "A" ja "B" sarakkeet yhdistetään, saadaan Täydennetty matriisi
Yleensä täydennetty matriisi muodostetaan, kun halutaan suorittaa molemmille matriiseille samat alkeisrivitoimitukset esimerkiksi ratkaistaessa lineaarista yhtälöryhmää matriisimuodossa.
Vertaamaalla lineaariselle yhtälöryhmälle muodostetun täydennetyn matriisin astetta lineaarisen yhtälöryhmän kerroinmatriisin asteeseen saadaan Rouché–Capellin teoreeman mukaan selville yhtälöryhmän ratkaisujen olemassaolo ja lukumäärä.


title: Täydennetty matriisi

text:
Lineaariselle yhtälöryhmälle matriisimuodossa
saadaan yhdistämällä kerroinmatriisi "A" ja ratkaisuvektori "B" täydennetty matriisi
Tästä voidaan alkeisrivitoimituksin lähteä etsimään ( "A" | "B" ):n kanssa riviekvivalenttia porrasmatriisia ( "C" | "D" ), josta yhtälön ratkaisut on mahdollista selvittää. Tämä tunnetaan Gaussin eliminointimenetelmänä. Jatkamalla alkeisrivitoimituksia redusoituun porrasmuotoon, josta yhtälöryhmän ratkaisu on mahdollista lukea suoraan, käytetään Gaussin-Jordanin eliminointimenetelmää.


title: Täydennetty matriisi

text: Tarkastellaan esimerkiksi lineaarista yhtälöryhmää


title: Täydennetty matriisi

text: Yhtälöryhmän kerroinmatriisi "A" ja ratkaisuvektori "B" ovat


title: Täydennetty matriisi

text: Jolloin täydennetty matriisi on


title: Täydennetty matriisi

text: Tämän matriisin kanssa riviekivalentiksi redusoiduksi porrasmatriisiksi saadaan


title: Täydennetty matriisi

text: jolloin yhtälön ratkaisu on ("x", "y", "z") = (4, 1, -2).


title: Täydennetty matriisi

text:
Kun neliömatriisille "C" etsitään käänteismatriisia voidaan yksikkömatriisin "I" kanssa muodostaa täydennetty matriisi
jota lähdetään alkeisrivitoimituksin muokkaamaan redusoiduksi porrasmatriisiksi
Jos saadun redusoidun porrasmatriisin "D"="I", on matriisi "C" kääntyvä ja sen käänteismatriisi


title: Täydennetty matriisi

text: Etsitään esimerkiksi onko 2x2 matriisilla "C" käänteismatriisia


title: Täydennetty matriisi

text: Muodostetaan täydennetty matriisi ( "C" | "I" )


title: Täydennetty matriisi

text: Tästä saadaan alkeisrivitoimituksilla muokattua redusoitu porrasmatriisi


title: Täydennetty matriisi

text: Koska saadun matriisin vasen puoli on yksikkömatriisi todetaan käänteismatriisin olevan olemassa


title: Täydennetty matriisi

text: Rouché–Capellin teoreeman mukaan lineaarisella yhtälöryhmällä on olemassa ratkaisuja jos ja vain jos yhtälöryhmän kerroinmatriisin aste on yhtäsuuri kuin täydennetyn matriisin aste. Ratkaisuja on yksi jos ja vain jos yhtälöryhmän tuntemattomien lukumäärä on yhtä suuri kuin täydennetyn ja kerroinmatriisin aste. Jos ratkaisuja on olemassa ja matriisien aste on pienempi kuin yhtälöryhmän muutujien lukumäärä, ratkaisuja on äärettömän monta.


title: Täydennetty matriisi

text: Tarkastellaan lineaarista yhtälöryhmää


title: Täydennetty matriisi

text: Yhtälöryhmän kerroinmatriisi on


title: Täydennetty matriisi

text: jolloin yhtälöryhmän täydennetyksi matriisiksi saadaan


title: Täydennetty matriisi

text: Koska molempien matriisien aste on 2, tiedetään yhtälöryhmällä olevan ratkaisuja. Koska yhtälöryhmän tuntemattomien määrä 3 > 2, yhtälöllä on ääretön määrä ratkaisuja.


title: Täydennetty matriisi

text: Tarkastellaan seuraavaksi yhtälöryhmää


title: Täydennetty matriisi

text: Kerroinmatriisiksi saadaan


title: Täydennetty matriisi

text: ja täydennetty matriisi on


title: Täydennetty matriisi

text: Tällä kertaa kerroinmatriisin aste on 2, mutta täydennetyn matriisin 3, joten tällä yhtälöryhmällä ei ole ratkaisuja.


title: Täydennetty matriisi

text:
Palataan tarkastelemaan ensimmäisen esimerkin lineaarista yhtälöryhmää
Kun tämän yhtälöryhmän kerroinmatriisin ja täydennetyn matriisin asteet lasketaan, huomataan molempien olevan 3, joka on myös yhtälön tuntemattomien lukumäärä. Rouché–Capellin teoreeman mukaan tällä yhtälöllä on olemassa yksi ratkaisu.


title: Oskari Lehtinen

text: Oskari Lehtinen (s. 9. helmikuuta 1994 Turku) on suomalainen jääkiekkoilija, joka pelaa SM-liigajoukkue Saimaan Pallossa. Hän on pelipaikaltaan vasen laitahyökkääjä. Lehtinen laukoo oikealta.


title: Oskari Lehtinen

text: HPK:n urheilutoimenjohtaja Jukka Voutilaisen mukaan Lehtisen ylivoimaisesti paras ominaisuus on hänen painava laukauksensa. Voutilaisen mukaan Lehtinen on hyvän kokoinen hyökkääjä, joka tarvittaessa osaa olla myös ilkeä. HPK:n päävalmentaja Antti Pennanen on verrannut häntä pelityyliltään mm. SM-liigaa Jukureissa ja TPS:ssä pelanneeseen Zach Budishiin.


title: Oskari Lehtinen

text: Lehtinen on Turun Palloseuran kasvatti. Hän voitti C-nuorten SM-hopeaa vuonna 2009. Lehtinen pelasi kauden 2009–2010 suurimmaksi osaksi joukkueen B-nuorissa, mutta hän vahvisti myös TPS:n C-nuoria. Lehtinen oli joukkueen paras maalintekijä ja jakoi TPS:n sisäisen pistepörssin voiton Rasmus Kulmalan kanssa kevään 2010 pudotuspeleissä tehoilla 4+4=8. C-nuorten SM-karsinnoissa hän pelasi vain yhden ottelun, mutta Lehtinen teki siinä hurjat tehot 8+7=15. Hän voitti B-nuorten SM-hopeaa keväällä 2011.


title: Oskari Lehtinen

text: Kaudeksi 2011–2012 Lehtinen siirtyi Rauman Lukon A-nuoriin, mutta suurin osa hänen kaudestaan eteni myös joukkueen B-nuorissa. Kesken kauden 2012–2013, tammikuussa 2013 Lehtinen siirtyi Lukosta TuToon, jossa hän pelasi yhden Mestis-ottelun. Pääosin Lehtinen pelasi loppukautensa joukkueen A-nuorissa, jossa hän voitti kauden päätteeksi A-nuorten Mestiksen mestaruuden. Huhtikuussa 2013 Lehtinen teki vuoden mittaisen jatkosopimuksen TuTon Mestis-joukkueen kanssa.


title: Oskari Lehtinen

text: Kauden 2013–2014 kynnyksellä Lehtinen siirtyi TuTosta suuremman roolin perässä Porin Ässien A-nuoriin. Hän pelasi Ässien SM-liigajoukkueessa ensimmäisen ottelunsa 22. marraskuuta 2013 vieraissa JYPiä vastaan. Lehtinen syötti Ässien 3–1-tappioon päättyneessä ottelussa Henri Heinon tekemän joukkueen ainoan maalin. Kaikkiaan Lehtinen pelasi kauden aikana yhdeksän SM-liigaottelua tehden kaksi syöttöpistettä. Hän oli A-nuorten paras maalintekijä 23 osumallaan, joilla Lehtinen sijoittui koko A-nuorten SM-liigan maalipörssissä kahdeksanneksi.


title: Oskari Lehtinen

text: Kaudeksi 2014–2015 Lehtinen palasi vuoden mittaisella sopimuksella TuToon. Joulukuussa 2014 hänet lainattiin takaisin Ässiin paikkaamaan Niko Ojamäkeä, joka nimettiin Suomen alle 20-vuotiaiden MM-joukkueeseen. Lehtinen teki joukkueessa myös liigauransa avausmaalin 30. joulukuuta 2014 vieraissa Vaasan Sportia vastaan. Hänet palkittiin ottelun "Ilta-Sanomien" yhden tähden tähtipelaajana. Lehtinen pelasi Ässissä viisi ottelua.


title: Oskari Lehtinen

text: Kaudeksi 2015–2016 Lehtinen siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettanin Mörrums GoIS IK:hon. Marraskuussa 2015 hän vaihtoi samassa sarjassa pelaavan Lindlövens IF:n joukkueeseen, kun Lehtisellä oli kielellisiä kommunikaatiovaikeuksia Mörrumin päävalmentaja Johan Sandmarkin kanssa. Lindlövenin hän jätti palkanmaksuvaikeuksien vuoksi helmikuussa 2016, jolloin Lehtinen palasi loppukauden sopimuksella TuToon. Hänen kautensa päättyi kuitenkin loukkaantumisen vuoksi runkosarjaan.


title: Oskari Lehtinen

text: Lehtinen siirtyi kaudeksi 2016–2017 jatkamaan Mestis-uraansa vuoden mittaisella sopimuksella Jokipoikiin. Kaudella 2017–2018 hän oli joukkueen paras maalintekijä ja toiseksi paras pistemies Joonas Larinmaan jälkeen tehoilla 22+22=44. Lehtinen jakoi koko Mestiksen maalipörssin viidennen sijan SaPKon Niklas Salon kanssa. Pudotuspeleissä hän oli Jokipoikien paras maalintekijä ja jakoi sisäisen pistepörssin voiton Joonas Larinmaan kanssa tehoilla 5+2=7.


title: Oskari Lehtinen

text: Huhtikuussa 2018 Lehtinen teki 1+1-vuotisen ja try-outin sisältävän sopimuksen Hämeenlinnan Pallokerhon SM-liigajoukkueen kanssa. Hän pelasi siellä kaudella 2018–2019 kaksi runkosarjaottelua tehden yhden syöttöpisteen, mutta Lehtinen jäi syyskuun lopulla kuitenkin ilman jatkosopimusta. Seuraavana päivänä hänen kerrottiin siirtyvän loppukauden kattavalla ja try-outin sisältävällä sopimuksella Saimaan Palloon. Marraskuussa hänen sopimustaa jatkettiin kauden loppuun.


title: Oskari Lehtinen

text: Lehtinen on pelannut 13 poikien maaottelua. Hänet valittiin Pohjola-leirin tähdistökentälliseen vuonna 2009.


title: Belteleradyjokampanija

text: Belteleradyjokampanija () eli Belteleradiokompanija () on Valko-Venäjän kansallinen yleisradio- ja televisioyhtiö. Sen päätoimitilat sijaitsevat Minskissä. Belteleradyjokampanija on Euroopan yleisradiounionin (EBU) jäsen.


title: Belteleradyjokampanija

text: Yhtiö tuottaa ja lähettää ohjelmaa valtakunnallisesti neljälle televisiokanavalle ja viidelle radiokanavalle. Lisäksi Belteleradyjokampanijalla on viisi alueellista radiokanavaa:


title: Albert Decourtray

text: Albert Florent Augustin Decourtray (9. huhtikuuta 1923 Wattignies – 16. syyskuuta 1994) oli ranskalainen roomalaiskatolinen arkkipiispa ja yksi kirkon kardinaaleista. Hänet vihittiin papiksi Lillen hiippakuntaan 29. kesäkuuta 1947 ja nimitettiin Dijonin vihkipiispaksi sekä Hippo Diarrhytuksen titulaaripiispaksi 27. toukokuuta 1971. Piispaksi vihkiminen seurasi 3. heinäkuuta. Pääkonsekraattorina toimi Adrien-Edmond-Maurice Gand, jota avustivat André-Jean-Marie Charles de la Brousse ja Jean-Baptiste-Étienne Sauvage.


title: Albert Decourtray

text: Decourtray sai 22. huhtikuuta 1974 nimityksen Dijonin piispaksi ja 29. lokakuuta 1981 Lyonin(-Viennen) arkkipiispaksi. 23. huhtikuuta 1982 hänet nimitettiin lisäksi Mission de France o Pontignyn prelaatiksi.


title: Albert Decourtray

text: 25. toukokuuta 1985 Decourtray sai ylennyksen Santissima Trinità al Monte Pincion kardinaalipapiksi. Hän erosi tehtävistään Mission de France o Pontignyn prelaattina 1. lokakuuta 1988. Lyonin arkkipiispana hän toimi kuolemaansa saakka.


title: Gérard Coliche

text: Gérard Émile Jean-Louis Coliche (s. 17. marraskuuta 1940) on ranskalainen roomalaiskatolinen piispa. Hänet vihki papiksi Lillen hiippakuntaan Adrien-Edmond-Maurice Gand 20. joulukuuta 1969. Hänet nimitettiin Lillen vihkipiispaksi sekä Aletin titulaaripiispaksi 9. heinäkuuta 2009, ja piispaksi vihkiminen seurasi 27. syyskuuta. Pääkonsekraattorina toimi Laurent Bernard Marie Ulrich, jota avustivat François Charles Garnier ja Jean-Paul Maurice Jaeger.


title: Yngve

text: Yngve on pohjoismainen miehen etunimi. Nimen alkuperäinen muoto on ollut "Yngvi", ja se johtuu mahdollisesti muinaisskandinaavisen jumalan nimestä Ing.


title: Yngve

text: Suomessa nimi Yngve on 1900-luvun vuoden 2009 loppuun mennessä annettu 1041 henkilölle. Yngven nimipäivä on suomenruotsalaisen kalenterin mukaan 23. marraskuuta. Samalle päivälle on kalenterissa sijoitettu myös nimi Yngvar, vaikka se on eri alkuperää, alkujaan on Ingvar-nimen norjalainen muoto.


title: Punainen ympyrä

text: Punainen ympyrä ("Le cercle rouge") on Jean-Pierre Melvillen ohjaama ranskalainen rikoselokuva vuodelta 1970.


title: Punainen ympyrä

text: Elokuva kertoo koruliikkeen ryöstöä suunnittelevasta rikollisryhmästä ja heitä jahtaavasta poliisista. Molemmat osapuolet ovat oman alansa kivenkovia ammattilaisia.


title: Punainen ympyrä

text: Arviossa elokuvaa on luonnehdittu Melvillen uran "häikäisevän hallituksi summaukseksi", omassa lajissaan täydelliseksi. "Karismaattiseksi konnakolmikoksi" puolestaan on luonnehdittu Alain Delonin, Yves Montandin sekä Sergio Leonen spagettiwesterneistä tutun italialaisnäyttelijän Gian Maria Volonté muodostamaa rikollisryhmää.


title: Baden (Sveitsi)

text: Baden on vanha kaupunki Pohjois-Sveitsissä, Aargaun kantonissa. Kaupungissa on noin 19 000 asukasta.


title: Baden (Sveitsi)

text: Baden sijaitsee Mittellandin tasankoalueella, Limmatjoen varrella noin 400 metrin korkeudessa, noin 20 kilometriä Zürichistä luoteeseen.


title: Baden (Sveitsi)

text: Baden on Sveitsin sähköteknisen teollisuuden keskuksia. ABB:n toisen edeltäjän, Brown, Boveri & Cie:n (BBC), kotipaikka oli Baden. Nykyisin entisen BBC:n toiminta Badenissa tapahtuu suurelta osin Alstom AG:n nimissä. Alstom on Badenin ja koko Aargaun suurin yksityinen työnantaja, jolla on Badenissa yli 4 000 työntekijää.


title: Baden (Sveitsi)

text: Badenissa on kuumia lähteitä, jotka olivat läheisen Vindonissan legioonalaistukikohdan käytössä jo ensimmäisellä vuosisadalla. Lähteet sijaitsevat pääosin nykyisen Badenin keskusta-alueella, jossa on useita terveyskylpylöitä ja hotelleja.


title: Baden (Sveitsi)

text: Moottoritie A1/A3 kulkee Badenin kautta. Badenista on rautatieyhteys Zürichiin sekä Bruggin kautta Baseliin ja Olteniin. Zürichin rata on Sveitsin vanhin rautatieyhteys, joka otettiin käyttöön vuonna 1847.


title: FishVille

text: FishVille oli Zyngan kehittämä akvaario simulaatiopeli, joka julkaistiin Facebookissa vuonna 2009. Peli antoi Facebook-käyttäjien hallita virtuaalisessa akvaariossa kalojen tuotantoa. Lokakuussa 2011 FishVillessä oli 1,6 miljoonaa aktiivista käyttäjää. Lokakuussa 2012 paljastettiin että Zynga on aikomassa sulkea pelin saman vuoden joulukuussa.


title: FishVille

text: Jim Squires GameZebolta sanoi, että peli oli "yksi Facebookin parhaimmista vedenalaisista seikkailuista" ja lisäsi että "FishVille tarjoaa täydellisen sekoituksen sekä tuttuja että tuoreita ominaisuuksia, joista kaikki kalarakkaat voivat nauttia". Ryan Debbles IGN:ltä totesi, että peli on uskomattoman tehokas mainontatyökalu.


title: Nokia 1209

text: Nokia 1209 oli Nokian vuonna 2008 julkaisema matkapuhelin. Sen ominaisuuksia olivat mm. taskulamppu, ladattavat soittoäänet sekä pelit. Puhelinta sai sinisenä ja harmaana.


title: Argentiitti

text: Mineralogiassa argentiitti on kuutiomainen hopeasulfidi (AgS), joka voi olla olemassa vain lämpötiloissa, jotka ylittävät 173 °C, 177 °C tai 179 °C. Kun se jäähtyy tavallisiin lämpötiloihin, se muuttuu sen monokliiniseksi muodoksi, akantiitiksi. Argentiini kuuluu lyijyhohteen ryhmään.


title: Argentiitti

text: Nimi argentiitti joskus viittaa myös argentiitin pseudomuotoihin: esimerkiksi akantiitti, jossa yhä näkyy joitakin ulkoisia merkkejä kuutiomaisesta kidemuodosta, vaikka niiden itse asiallinen kidejärjestelmä on monokliininen johtuen alhaisista lämpötiloista. Tätä akantiitin muotoa on silloin tällöin löydetty kuutiomaisena tai oktaedrina, mutta paljon yleisemmin puun muotoisena tai maamaisina massoina, joissa on lähes musta lyijynharmaa väri ja metallinkiilto.


title: Argentiitti

text: Hajaannus, mikä on siis näkyvä piirre lyijyhohteessa, on tässä olemassa vain hitusen. Mineraali on täysin murrettavissa ja siinä on kiiltävä viiru; kovuus 2,5, ominaispaino 7,2–7,4. Sitä esiintyy mineraalijuonissa ja kun sitä löydetään suurissa määrin, kuten Meksikosta ja Comstock Lodesta Nevadasta, se muodostuu tärkeäksi hopeamalmiksi. Mineraalin mainitsi 1529 G. Agricola, mutta nimeä argentiitti (peräisin lat. "argentum", hopea) ei käytetty ennen kuin 1845 ja se myönnettiin W. Haidingerille. Vanhoja nimiä näille lajeille ovat "Glaserz", hopeahohde ja lasimainen hopea. Suhteellisen kuparirikas mineraali, jota esiintyy esimerkiksi Jalpassa, Meksikossa, on tunnettu nimellä jalpaite.


title: Weibull

text: Weibull voi tarkoittaa seuraavia:


title: Nelijuovahiiri

text:
Nelijuovahiiri eli neliraitahiiri ("Rhabdomys pumilio") on Afrikassa elävä jyrsijälaji.
Nelijuovahiiriä tavataan laajoilla alueilla Saharan eteläpuolisessa Afrikassa. Etelä-Afrikassa sitä tavataan monenlaisissa elinympäristöissä, mutta pohjoisempana vain ylänköalueiden savanneilla. Se tulee pelloille ja taloihin, ja paikoin sitä pidetään haittaeläimenä.


title: Nelijuovahiiri

text: Nelijuovahiiret elävät pesissä ryhminä, joihin kuuluu 1–4 naarasta, 1–2 aikuista koirasta ja näiden poikasia, jotka pysyvät vanhempiensa ryhmässä vielä täysikasvuisinakin.


title: Nokia 1208

text: Nokia 1208 on Nokian vuonna 2007 julkistama matkapuhelin. Siinä on perustoimintojen ohella mm. taskulamppu ja 3 peliä. Sitä valmistettiin punaisena ja mustana. Puhelinta myytiin noin 100 miljoonaa kappaletta, millä määrällä se sijoittui yhdeksänneksi The Telegraph -lehden syksyn 2013 katsauksessa kaikkien aikojen myydyimmistä matkapuhelimista.


title: Imatsapyyri

text: Imatsapyyri (CHNO) on imidatsolinonirakenteinen rikkaruohomyrkkynä käytettävä yhdiste. Suomessa yhdistettä on käytetty rikkaruohojen hävittämiseen metsitettäviltä alueilta, mutta sitä sisältävät valmisteet on vedetty markkinoilta 31.12.2003.


title: Imatsapyyri

text: Kiinteänä imatsapyyri on kellertävänvalkoista kiteistä ainetta. Yhdiste liukenee kohtalaisesti veteen ja liukenee myös tolueeniin, asetoniin, metanoliin ja dikloorimetaaniin. Imatsapyyri vaikuttaa moniin yksivuotisiin ja monivuotisiin kasveihin ja ei ole selektiivinen. Yhdisteen vaikutus perustuu haarautuneiden aminohappojen isoleusiinin, leusiinin ja valiinin biosynteesiin tarvittavan entsyymin asetolaktaattisyntaasin estämiseen. Tämä johtaa proteiinisynteesin häiriöön ja solujen kasvun estymiseen.


title: Imatsapyyri

text: Imatsapyyrin puoliintumisaika maaperässä on 11 vuorokautta. Imatsapyyrin metaboliareitteihin kuuluvat hydrolyysi, dekarboksylointi ja syklisointireaktiot.


title: Imatsapyyri

text: Imatsapyyrisynteesin lähtöaineet ovat 2,3-dikarboksimetyylipyridiini ja 2-aminoamidi-3-metyylibutaani. Lähtöaineet kondensoituvat kahden kalium-tert-butoksidiekvivalentin läsnä ollessa.


title: Eugene Rittich

text: Eugene Danny Rittich (15. elokuuta 1928 Calgary – 2006) oli kanadalainen käyrätorvensoittaja. Hänen vanhempansa olivat unkarilaissyntyisiä. Hän sai taiteilijadiplomin Curtis Institutesta vuonna 1951. Hänen opettajansa oli Mason Jones. Hän opiskeli myöhemmin vielä Philip Farkasin, Frantisek Solcin ja Arnold Jacobsin oppilaana. Hän soitti ssa, York Concert Societyssa ja Toronton sinfoniaorkesterissa. Hän oli myös kamarimuusikkona kokoonpanoissa Toronto Winds ja Toronto Woodwind Quintet. Rittich jäi eläkkeelle Toronton sinfoniaorkesterista vuonna 1989.


title: Eugene Rittich

text: Rittich opetti Toronton yliopistossa ja The Royal Conservatory of Musicissa. Hän tilasi John Weinzweigin divertimenton no 7 ja Oskar Morawetzin sonaatin käyrätorvelle ja pianolle. Rittich kantaesitti teokset radiossa vuonna 1980. Hän myös levytti Morawetzin sonaatin Patricia Parrin kanssa. Rittich kehitti mukaansa nimetyn sordiinon.


title: Ursus, il gladiatore ribelle

text: Ursus, il gladiatore ribelle (”Ursus, kapinallinen gladiaattori”) on vuonna 1962 valmistunut italialainen elokuva. Lajityypiltään historia-aiheista peplumia edustavan elokuvan on ohjannut Domenico Paolella. Sen päähenkilöä Ursusta esittää yhdysvaltalainen kehonrakentaja Dan Vadis.


title: Ursus, il gladiatore ribelle

text: Rooman keisarin Marcus Aureliuksen kuoltua valtaistuimen perii hänen poikansa, gladiaattoritaisteluja harrastava julma ja väkivaltainen Commodus. Senaattori Emilius Letus kaappaa kristityn markomannin Ursuksen morsiamen Arminian saadakseen miehen taistelemaan Commodusta vastaan gladiaattorikisoissa. Ursus lyö Commoduksen ja kapinaan nouseva armeija nostaa keisariksi Letuksen pojan Septimiuksen.


title: Ursus, il gladiatore ribelle

text: "Ursus, il gladiatore ribelle" on melko tavanomainen esimerkki 1960-luvun alussa kukoistaneesta peplumin alalajista, gladiaattorielokuvista. Sen ansioita ovat hyvin koreografioidut gladiaattoritaistelut sekä suuren avustajajoukon kansoittamat joukkokohtaukset. Sergio Cianin alias Alan Steelin esittämä Commodus on "Gladiaattorin" kaltaisista Hollywood-elokuvista poiketen miehekäs lihaskimppu, joka ei kaihda tasaväkisiä otteluita. Väkivaltaisia toimintajaksoja kehystävät Rooman senaattorien juonittelu sekä Commodukseen rakastuneen Marcian moraalinen dilemma. Elokuva oli Italiassa kohtalainen kaupallinen menestys tuottaen yhteensä 315 miljoonan liiran lipputulot.


title: Ursus, il gladiatore ribelle

text: Techniscope-laajakangastekniikalla Eastmancolor-väreissä kuvattu elokuva on saatavilla ainoastaan yhdysvaltalaisen Something Weird Videon DVD:llä julkaisemana mustavalkoisena TV-kopiona. Elokuvasta liikkeellä olevat italialaiset piraattiversiot on digitoitu videokasetilta.


title: Sony Ericsson T610

text: Sony Ericsson T610 oli Sony Ericssonin vuonna 2003 julkistama matkapuhelin. Se oli yksi ensimmäisistä laajasti saatavilla olevista puhelimista, jossa oli sisäänrakennettu kamera, Bluetooth ja värinäyttö. Siinä oli myös Java-tuki, internet-selain, sähköposti ja polyfoniset soittoäänet. Puhelinta sai punaisena, sinisenä ja harmaana. Puhelimen etupuolella on STN-värinäyttö, sen alapuolella taustavalaistu numeronäppäimistö, navigaationäppäin ja valintanäppäimet. Oikealla sivulla on painike, josta aukeaa internet-selain. Vasemmalla sivulla on muun muassa kameranäppäin ja vierekkäiset plus- ja miinusnappulat äänenvoimakkuuden säätelyyn. Takana on kameran linssi, jonka vieressä paikka salamavalolle. Takakuori on avattavissa ja akku vaihdettavissa. Puhelimen väritys on kaksiosainen, edessä väri vaihtuu valintanäppäinten kohdalla, takana hieman ylempää.


title: San Carlos de Bariloche

text: San Carlos de Bariloche on kaupunki Argentiinan järvialueella Patagonian pohjoisosassa lähellä Chilen rajaa. Kaupungista käytetään usein lyhennettyä nimeä Bariloche. Kaupunki on vilkas retkeilykeskus. Se sijaitsee Nahuel Huapin kansallispuiston läheisyydessä Nahuel Huapi-järven rannalla. 19 kilometrin päästä kaupungista on Cerro Catedral-vuori laskettelukeskuksineen. Laskettelukeskuksessa on 120 kilometriä rinteitä sekä 39 hissiä.


title: Domenico Paolella

text: Domenico Paolella (18. lokakuuta 1915 Foggia – 7. lokakuuta 2002 Rooma) oli italialainen elokuvaohjaaja ja käsikirjoittaja.


title: Domenico Paolella

text: Paolella toimi Carmine Gallonen assistenttina "Scipio Africanuksessa" vuonna 1937 ja ohjasi ensimmäisen näytelmäelokuvansa "Gli ultimi della strada" vuonna 1940. Vuosina 1946–1951 hän työskenteli uutiselokuvien taiteellisena johtajana ja päätoimittajana. Paolellan dokumentti "La tragedia dell’Etna" sai palkinnon Cannesin elokuvajuhlilla.


title: Domenico Paolella

text: 1950-luvulla Paolella teki musiikkikomedioita kuten "Canzoni di mezzo secolo" (1952) sekä Totò-komediat "Destinazione Piovarolo" ja "Il coraggio" (molemmat 1955). Seuraavan vuosikymmenen alussa hän ohjasi merirosvoseikkailuja sekä peplumelokuvia, joista parhaita ovat "Ercole contro i tiranni di Babilonia" (1964) ja "Il gladiatore che sfidò l’impero" (1965). Myöhemmin hän teki muun muassa spagettiwesternejä sekä erotiikalla ja väkivallalla kuorrutettuja toimintaelokuvia.


title: Wolle Weiner

text: Wladimir (Wolle) Weiner (29. kesäkuuta 1913 Pietari, Venäjä – 12. huhtikuuta 1963 Suomi) oli venäläissyntyinen suomalainen lavastaja. Hän teki myös puvustuksia. Hän toimi lavastaja vuodesta 1932 Suomalaisessa oopperassa, Helsingin Ruotsalaisessa teatterissa, Wasa Teaternissa sekä vuosina 1947–1963 Turun kaupunginteatterissa. Lilla Teaterniin hän lavasti vuonna 1960 esitetyn näytelmän "My Fair Lad". Hänen lavastamansa on Suomen televisiossa vuonna 1962 esitetty televisioelokuva "Kesäyön unelma", jonka ovat ohjanneet Jouko Paavola ja Sirppa Sivori-Asp.


title: Wolle Weiner

text: Weiner osallistui Suomen venäläisten taiteilijoiden yhdistyksen vuosinäyttelyihin.


title: Velde

text: Velde, van de Velde, Vande Velde on sukunimi:


title: Lux Film

text: Lux Film oli italialainen elokuvayhtiö. Riccardo Gualinon Torinossa perustama yritys toimi aluksi elokuvien levittäjänä, mutta pian siitä tuli yksi maan johtavista tuotantoyhtiöistä. Guido Gattin sekä vuodesta 1942 Dino De Laurentiisin johtama Lux tuotti kultakaudellaan 1930-luvun puolivälistä 1950-luvun alkuun yli sata Italian parhaiden ohjaajien näytelmäelokuvaa. Toisen maailmansodan jälkeen se valmisti myös korkeatasoisia taidehistoriallisia dokumenttielokuvia.


title: Lux Film

text: Vuonna 1956 Luxin omistajaksi tuli Riccardo Gualinon poika Renato, jonka aikana se keskittyi lähinnä elokuvien levitykseen ja yhteistuotantoihin. Yhtiö lopetti toimintansa vuonna 1964.


title: Katangankutoja

text: Katangankutoja ("Ploceus katangae") on kutojien heimoon kuuluva varpuslintu.


title: Katangankutoja

text: Katangankutojaa tavataan Kongon demoraattisessa tasavallassa ja Sambia. Laji on huonosti tunnettu eikä siitä ole tehty kannanarvioita. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Lufirankutoja

text: Lufirankutoja ("Ploceus ruweti") on kutojien heimoon kuuluva varpuslintu.


title: Lufirankutoja

text: Lufirankutojaa tavataan Lufira-järven ympäristössä Kongon demokraattisessa tasavallassa. Laji on huonosti tunnettu eikä siitä ole tehty kannanarvioita. Se on luokiteltu puutteellisesti tunnetuksi.


title: Lufirankutoja

text: Lufirankutoja elää soilla ja kuivalla maalla puissa maissipeltojen reunoilla. Sitä ei yleensä tavata yli 100 metrin päässä vedenrajasta.


title: Lufirankutoja

text: Lufirankutojan pesimäkausi alkaa tammikuussa ja päättyy ennen huhtikuuta. Laji pesii yhdyskunnissa, joissa on kolmesta kahteenkymmeneen pesää. Pesä sijaitsee usein akaasiassa, ja laji pesii yleensä kahdesti pesimäkausen aikana.


title: Tansaniannaamiokutoja

text: Tansaniannaamiokutoja ("Ploceus reichardi") on kutojien heimoon kuuluva varpuslintu.


title: Tansaniannaamiokutoja

text: Tansaniannaamiokutojaa tavataan Tansaniassa ja Sambiassa. Lajia on kuvattu paikallisesti yleiseksi, ja se on luokiteltu elinvoimaiseksi.


title: Sahelinkutoja

text: Sahelinkutoja ("Ploceus vitellinus") on kutojien heimoon kuuluva varpuslintu.


title: Sahelinkutoja

text: Sahelinkutojaa tavataan Länsi-, Keski- ja Itä-Afrikassa. Sen on kuvattu olevan yleinen, ja sen kannankehitys on vakaa. Laji on luokiteltu elinvoimaiseksi.


title: Suomuselkäkutoja

text: Suomuselkäkutoja ("Ploceus spekei") on kutojien heimoon kuuluva varpuslintu.


title: Suomuselkäkutoja

text: Suomuselkäkutojaa tavataan Etiopiassa, Keniassa, Somaliassa ja Tansaniassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Hopeasulfidi

text: Hopeasulfidi (AgS) on sulfideihin kuuluva mineraali, jonka muotoja ovat akantiitti ja argentiitti. Sitä on kutsuttu myös rikkihopeaksi ja hopeahohteeksi. Väriltään se on yleensä musta. Se ei liukene helposti edes happoihin. Luonnossa sitä esiintyy muihin mineraaleihin sekoittuneena. Sitä voi esiintyä myös korrosioitumaan päässeissä hopeaesineissä, joiden hopea on reagoinut rikin kanssa. Näin voi tapahtua muun muassa meressä kauan olleille hopeaesineille, koska merivesi sisältää rikkiä merkittävässä määrin.


title: Mankala

text: Mankala on asuinalue Järvenpään kaupungissa Isokydön kaupunginosassa. Mankalassa sijaitsee Järvenpään toiseksi suurin ala-aste Mankalan koulu, ja sieltä on lyhyt matka esimerkiksi Haarajoen rautatieasemalle. Isokytö on kaupunginosa 7 (kartassa).


title: Alan Hine

text: Alan Hine (s. 1950) on brittiläinen rugby union -valmentaja. Hän on toiminut Suomen rugby union -maajoukkueen päävalmentajana vuodesta 2011 lähtien. Hine on myös yksi englantilaisen St. Ives RFC:n valmentajista.


title: Brugg

text: Brugg on vanha kaupunki Pohjois-Sveitsissä, Aargaun kantonissa. Kaupungissa on noin 10 000 asukasta.


title: Brugg

text: Brugg on Aarejoen varrella kohdassa, jossa kaksi isoa sivujokea, Reuss ja Limmat, yhdistyvät Aareen. Kaupunki sijaitsee noin 50 kilometriä Baselista itään ja noin 30 kilometriä Zürichistä luoteeseen.


title: Brugg

text: Moottoritie A1/A3 ohittaa Bruggin etelän puolelta. Kaksi vanhaa rautatietä Basel–Rotkreuz ja Olten–Koblenz/Baden risteävät Bruggissa.


title: AlfaTV

text: AlfaTV on suomalainen mainosrahoitteinen televisiokanava, joka aloitti toimintansa 1. lokakuuta 2012 nimellä BC-TV ja vaihtoi nimensä AlfaTV:ksi 1. joulukuuta 2013. AlfaTV:n omistaa Brilliance Communications Oy. Yhtiön omistavat yksityishenkilöt eikä sen taustalta löydy yksittäistä suuromistajaa.


title: AlfaTV

text: AlfaTV lähettää elokuvia, viihdettä, kulttuuria sekä ajankohtais-, asia- ja teemaohjelmia. Se rakentaa päivittäisen ohjelmistonsa muutaman tunnin ohjelmablokin varaan. Kanava lähettää ohjelmaa klo 7–12 ja prime time -aikana kello 19–00. AlfaTV ilmoittaa huomioivansa laajasti eri kohderyhmät ja erityisesti 55+ kohderyhmän.


title: AlfaTV

text:
AlfaTV:n erikoispiirteenä ovat kanavan esittämät venäjän-, ruotsin- ja arabiankieliset kristilliset ohjelmat, joita IRR-TV tuottaa. AlfaTV:llä nähdään lisäksi ulkomaista alkuperää olevia venäjänkielisiä ja englanninkielisiä uutisia. Kielivähemmistöille suunnatut lähetykset kanava aikoo sijoittaa myöhäisiltaan tai päiväohjelmistoon.
Vuonna 2017 kanava sai näytettäväkseen ja tuotettavakseen Seinäjoen Tangomarkkinat. Tämä on AlfaTV:n kokoiselle kanavalle huomattavan suuri tapahtuma.


title: AlfaTV

text: AlfaTV näkyy antennitalouksissa kanavapaikalla 15 ja edellyttää ns. Antenna Ready HD -vastaanotinta, joka on DVB-T2-standardin mukainen. AlfaTV muuttui yleisen edun kanavaksi helmikuussa 2018 näkyen kanavanipussa A.


title: AlfaTV

text: Kaapeliverkossa AlfaTV näkyy DNA Welhon kanavapaikalla 15 seuraavilla paikkakunnilla: Pääkaupunkiseutu, Forssa, Hamina, Iisalmi, Kajaani, Karjaa, Kemiö, Kuopio, Lahti, Lohja, Loviisa, Marttila, Mäntsälä, Oulu, Parainen, Pori, Raisio, Rauma, Salo ja Uusikaupunki, sekä Pohjanmaalla Anvian kaapeliverkossa kanavapaikalla 15 ja Elisan kaapeliverkossa kanavapaikalla 15.


title: AlfaTV

text: AlfaTV HD Telian kaapeliverkossa kanavapaikalla 35. Kanava vaatii Cable Ready HD -vastaanottimen.


title: AlfaTV

text: Kanava näkyy Maxivision Viihde -palvelun kautta kaikkialla Suomessa IPTV-palveluna. Se lähettää ohjelmansa myös netti-tv:n kautta internetissä.


title: Wettingen

text: Wettingen on kaupunki Pohjois-Sveitsissä, Aargaun kantonissa. Kaupungissa on runsaat 20 000 asukasta, ja se on väkiluvultaan Aargaun kantonin suurin kaupunki.


title: Wettingen

text: Wettingen sijaitsee Limmatjoen varrella, Badenin kaupungin välittömässä läheisyydessä, noin 20 kilometriä Zürichistä luoteeseen.


title: Wettingen

text: Moottoritie A1/A3 kulkee Wettingenin kautta. Badenista on rautatieyhteys Zürichiin, Otelfingenin kautta Kloteniin sekä Badenin kautta Baseliin ja Olteniin. Zürichin–Badenin rata on Sveitsin vanhin rautatie vuodelta 1847.


title: Ylänkötasku

text: Ylänkötasku ("Pinarochroa sordida") eli aiemmalta nimeltään kenianvuoritasku on itäafrikkalainen varpuslintu joka kuuluu sieppojen heimoon.


title: Ylänkötasku

text: Ylänkötasku on pyöreämuotoinen lyhytpystöinen tummanruskea lintu. Se kasvaa noin 15 cm pitkäksi.


title: Ylänkötasku

text: Ylänkötaskua tavataan Eritreassa, Etiopiassa, Keniassa, Tansaniassa ja Ugandassa. Laajan levinneisyysalueensa takia se ei ole uhanalainen. Se on yleinen vuoristoniityillä ja nummilla 1800-3300 metrin korkeudessa.


title: Ugandankutoja

text: Ugandankutoja ("Ploceus spekeoides") on kutojien heimoon kuuluva varpuslintu.


title: Ugandankutoja

text: Ugandankutojaa tavataan pienellä Pohjois-Ugandassa. Sen populaatio on luultavasti pieni, ja laji on luultavasti vähenemässä elinaluiden kuivattamisen ja karjan laidunnuksen takia. Ugandankutoja on luokiteltu silmälläpidettäväksi.


title: Ugandankutoja

text: Ugandankutoja tunnetaan huonosti. Sen on kuvattu olevan paikallisesti yleinen pensaikkosilla ja puustoisilla ruohikkoalueilla soisilla alueilla. Laji käyttää ravinnokseen siemeniä ja luultavasti myös hyönteisiä. Ugandankutoja pesii kesä–heinäkuussa. Se pesii yhdyskunnittain ja tekee soikean pesän ruohoista.


title: Theo Hutchcraft

text: Theo Hutchcraft (s. 30. elokuuta 1986 Richmond) on englantilainen laulaja ja lauluntekijä, joka tunnetaan parhaiten Hurtsin laulajana. Hän oli myös mukana laulamassa Calvin Harrisin ja Alesson kappaleessa ”Under Control”.


title: Theo Hutchcraft

text: Theo tapasi Adam Andersonin vuoden 2005 lopussa yökerhon pihalla. Heidän ystävänsä tappelivat keskenään, mutta Theo ja Adam olivat omien sanojensa mukaan liian humalassa liittyäkseen mukaan, joten he rupesivat juttelemaan musiikista. He huomasivat pian, että heillä on samanlaiset musiikkimaut, joten seuraavana päivänä he perustivat yhteisen bändin. Muutaman kuukauden sähköpostittelun jälkeen he perustivat Bureaun vuoden 2006 maaliskuussa. Heidän ensimmäinen keikkansa oli saman vuoden toukokuussa, minkä jälkeen heillä oli hetken aikaa levytyssopimus.


title: Theo Hutchcraft

text: Pian Bureaun hajoamisen jälkeen vuonna 2007 Hutchcraft perusti Daggersin Andersonin kanssa. Daggers menestyi jo vähän paremmin kuin Bureau, ja he olivat ehdolla Popjustice Twenty Quid Music Prizeen. Erään huonon konsertin jälkeen Theo ja Adam palasivat Lontoosta Manchesteriin, jotta he voisivat miettiä rauhassa Daggersin tulevaisuutta. He äänittivät yhdessä kappaleen nimeltä ”Unspoken” ja ymmärsivät, että he olivat vihdoinkin löytäneet musiikkityylin, jota he halusivat tehdä. Daggersin hajoamisesta ilmoitettiin yhtyeen muille jäsenille ja faneille, minkä jälkeen kaksikko lähti lyhyelle lomalle Italiaan.


title: Theo Hutchcraft

text: Hurts kuvasi amatöörimusiikkivideon ”Wonderful Life” -nimiselle kappaleelle. Videolle tarvittiin tanssija, joten Theo ja Adam laittoivat ilmoituksen kaupan ikkunaan. Vain yksi tanssija tuli hakemaan paikkaa, joten hän pääsi videolle. Video ladattiin Hurtsin viralliselle Youtube-kanavalle huhtikuussa 2009, ja siitä tuli nopeasti suosittu. Hurts solmi levytysopimuksen Major Labelin kanssa saman vuoden heinäkuussa. Hurts julkaisi ensimmäisen levynsä "Happinessin" syyskuussa 2010. Sitä seurasivat "Exile" maaliskuussa 2013, "Surrender" lokakuussa 2015 ja "Desire" syyskuussa 2017.


title: Veni Sancte Spiritus

text: Veni Sancte Spiritus (latinaa, ”Tule, Pyhä Henki”) on eräiden kristillisten rukousten ja hymnien alkusäe.


title: Veni Sancte Spiritus

text: Kuuluisin niistä on keskiaikainen helluntaihymni "Veni Sancte Spiritus et emitte", jonka on oletettavasti kirjoittanut Stephan Langton (Canterburyn arkkipiispa, k. 1228). Se kuuluu niihin neljään sekvenssiin, jotka Trenton kirkolliskokous jätti julkiseen messuliturgiaan 1562. Siitä on olemassa eri muunnoksia, ja tekstiin on käytetty eri sävelmiä. Sen pohjalta Martti Luther laati myös virren "Komm, Heiliger Geist, Herre Gott", joka sekin on suomennettuna ("Oi Pyhä Henki, Jumala") nykyisessä suomalaisessa virsikirjassa, numerolla 114. Suomen evankelis-luterilainen kirkko käyttää sekvenssin tekstiä kahtena eri käännöksenä helluntain päivän rukouksena ja helluntaiviikon rukouksena. Ruotsin kirkon virsikirjassa virsi on numerolla 361, ja sen suomennos on Pekka Kivekkään 1998 tekemä latinalaisen tekstin pohjalta.


title: Veni Sancte Spiritus

text: Virsi 112 sekoitetaan usein Veni Sancte Spiritus -hymniin, mutta kyseessä on eri hymni "Veni Sancte Spiritus, reple". Kyseessä on kuitenkin aivan oma hymninsä.


title: Veni Sancte Spiritus

text: Latinankielinen teksti


title: Veni Sancte Spiritus

text: Suomennos


title: Nokia 6080

text: Nokia 6080 on Nokian vuonna 2006 julkistama matkapuhelin. Siinä on 2 tuuman TFT-näyttö (tarkkuus 128 x 160 pikseliä), VGA-tasoinen kamera, Java-tuki, FM-radio ja WAP-internetselain.


title: Mäkihypyn maailmancup 2013–2014

text: Mäkihypyn maailmancup 2013–2014 alkoi Saksan Klingenthalissa 23. marraskuuta 2013 miesten joukkuekilpailulla ja päättyi Slovenian Planicassa 23. maaliskuuta 2014. Naisten kausi alkoi Norjan Lillehammerissa 7. joulukuuta ja päättyi Planicassa 22. maaliskuuta. Kaikkiaan kalenterissa oli miehillä 28 osakilpailua ja 4 joukkuekilpailua, naisilla 19 osakilpailua. Lisäksi kauden aikana käytiin yksi sekajoukkuekilpailu.


title: Mäkihypyn maailmancup 2013–2014

text: Maiden välisessä cupissa Suomi sijoittui kahdeksanneksi 1 090 pisteellä.


title: Mäkihypyn maailmancup 2013–2014

text: Maiden välisessä cupissa Suomi sijoittui 10:ksi 455 pisteellä.


title: Nokia 301

text: Nokia 301 on Nokian vuonna 2013 julkaisema matkapuhelin. Siinä on 2,4 tuuman TFT-näyttö (tarkkuus 240x320 pikseliä), Bluetooth, microSD-muistikorttipaikka, musiikkisoitin, FM-radio ja 3,2 megapikselin kamera. Puhelin painaa 102 grammaa. Puhelinta on saatavilla myös tupla-SIM -mallina. Värivaihtoehdot ovat sininen, musta, pinkki, valkoinen ja keltainen.


title: Doug Patey

text: Douglas Edward Patey (s. 20. joulukuuta 1956 Toronto, Ontario, Kanada) on kanadalainen entinen jääkiekkoilija, pelipaikaltaan oikea laitahyökkääjä. Hän pelasi urallaan NHL:ssä yhteensä 45 ottelua tehopistein 4+2=6 ja keräten kahdeksan jäähyminuuttia. Patey pelasi suurimman osan urastaan kuitenkin farmisarjoissa. Hän laukoi oikealta.


title: Doug Patey

text: Patey pelasi junioriliiga OMJHL:n (nyk. OHL) Sault Ste. Marie Greyhoundsissa vuosina 1974–1976. Kaudella 1974–1975 hän oli joukkueen kolmanneksi paras maalintekijä 31 osumallaan ja kaudella 1975–1976 Greyhoundsin kolmanneksi paras pistemies, maalintekijä ja syöttäjä tehoilla 45+65=110. Patey sijoittui sekä kymmenenneksi sekä OMJHL:n maali- että syöttöpörssissä.


title: Doug Patey

text: Washington Capitals varasi Pateyn 73. pelaajana . Samana kesänä hänet varasi myös WHA-joukkue Phoenix Roadrunners. Patey siirtyi Capitalsin organisaatioon jo seuraavaksi kaudeksi 1976–1977 ja teki joukkueessa NHL-debyyttinsä pelattuaan 37 runkosarjaottelua tehopistein 3+1=4. Noin puolet kaudestaan hän pelasi IHL-joukkue Dayton Gemsissa. Kauden 1977–1978 Patey pelasi lähes kokonaan AHL-joukkue Hershey Bearsissa, jonka paras pistemies ja maalintekijä hän oli tehoilla 27+33=60. Patey pelasi kauden aikana myös kaksi NHL-ottelua. Kaudella 1978–1979 hän oli 22 osumallaan Bearsin kolmanneksi paras maalintekijä. Patey pelasi kauden aikana kuusi NHL-ottelua.


title: Doug Patey

text: Edmonton Oilers varasi Pateyn omassa 15. pelaajana kesällä . Hän pelasi kauden 1979–1980 kuitenkin CHL:ssä Cincinnati Stingersin ja Houston Apollosin joukkueissa. Kaudella 1980–1981 Patey pelasi I-divisioonajoukkue Savonlinnan Pallokerhossa tehden 12 ottelussa tehot 12+6=18. SaPKo jäi hänen viimeiseksi seurakseen.


title: Doug Patey

text: Pateyn isoveli Larry pelasi omalla urallaan yli 700 NHL-ottelua.


title: Tuffi Films

text: Tuffi Films on vuonna 2010 perustettu elokuvatuotantoyhtiö, jonka perustivat tuottaja Elli Toivoniemi, käsikirjoittaja-ohjaajat Selma Vilhunen ja Jenni Toivoniemi sekä käsikirjoittaja Kirsikka Saari. Yhtiö tekee sekä fiktio- että dokumenttielokuvia.


title: Tuffi Films

text: Tuffin ja Bufon tuottama ja Akseli Tuomivaaran ohjaama pitkä fiktioelokuva "Korso" saa ensi-iltansa helmikuussa 2014.


title: Tuffi Films

text:
Tuffin lyhytelokuva "Pitääkö mun kaikki hoitaa?" oli 2014 viiden Oscar-ehdokkaan joukossa. Tuffin lyhytelokuva "Treffit" voitti vuonna 2013 Sundancen elokuvafestivaalien lyhytelokuvakilpailun kansainvälisen sarjan.
Lähde


title: Suomen Rugbyliitto

text: Suomen Rugbyliitto ry (SRL) on vuonna 1968 perustettu rugbyn suomalainen kattojärjestö. Alun perin liitto perustettiin nimellä Suomen salamapalloliitto. Se on kansainvälisen rugbyliiton IRB:n, Rugby Europen, Euroopan rugbyliiton FIRA:n sekä Suomen olympiakomitean jäsen. Liittoon kuuluu 19 jäsenseuraa sekä tuomariyhdistys Finnish Rugby Referees Association (FRRA).


title: Angela Beesley Starling

text: Angela Breesley Starling (s. 3. elokuuta 1977) on Wikian perustaja sekä sen entinen yhteiskuntasuhteiden varapuheenjohtaja. Angela on ollut mukana Wikipediassa vuodesta 2003 lähtien ja hänet valittiin vuosina 2004-2005 voittoa tavoittelemattoman Wikimedia Foundationin edunvalvojapiiriin. Tänä aikana hän oli aktiivinen muokkaamaan sisältöä sekä hallitsemaan poliittisia asioita, kuten yksityisyyden suojaa. Hän erosi hallituksesta heinäkuussa 2006.


title: Aleksander Komarov

text: Aleksander Komarov (s. 18. toukokuuta 1962 Petroskoi, Karjalan autonominen sosialistinen neuvostotasavalta, Neuvostoliitto) on suomalainen entinen jääkiekkoilija. Hän pelasi Vaasan Sportissa kaudella 1991–1992. Komarov muutti perheineen Virosta Narvasta Suomeen vuonna 1991 ensin Vaasaan ja sitten Uuteenkaarlepyyhyn, jossa asuu edelleen. Hänen poikansa on jääkiekkoilija Leo Komarov.


title: Joonas Alanne

text: Joonas Alanne (s. 5. joulukuuta 1990 Rovaniemi) on suomalainen jääkiekkoilija, joka pelaa Aasian liigan japanilaisjoukkue Nikkō Ice Bucksissa. Hän on pelipaikaltaan vasen laitahyökkääjä.


title: Joonas Alanne

text: Alanne on Rovaniemen Kiekon kasvatti. Hän oli kaudella 2005–2006 joukkueen C-nuorten paras pistemies ja maalintekijä sekä I-divisioonan karsinnoissa että II-divisioonan runkosarjassa. Kaudella 2006–2007 Alanne toimi C-nuorten I-divisioonan karsinnoissa RoKin kapteenina ja hän kuului myös seuraavalla kaudella 2007–2008 joukkueen B-nuorten kapteenistoon. Alanne pelasi samalla kaudella myös ensimmäiset miesten pelinsä RoKin Suomi-sarjajoukkueessa.


title: Joonas Alanne

text: Kausi 2008–2009 oli 17-vuotiaana kautensa aloittaneelle Alanteelle ensimmäinen täysi Suomi-sarjassa, jossa hän teki 25 runkosarja- ja kolmessa Mestiskarsintaottelussa tehot 15+11=26. Alanne oli runkosarjassa RoKin toiseksi paras maalintekijä Jari Rautakosken jälkeen. Hän voitti kauden päätteeksi Suomi-sarjan hopeaa ja oli nostamassa joukkuetta Mestikseen. Kaudeksi 2009–2010 Alanne siirtyi JYPin A-nuoriin, mutta hän palasi tammikuussa 2010 kuitenkin takaisin Rovaniemelle vahvistamaan RoKi A:ta II-divisioonaan. Kaudeksi 2010–2011 Alanne palasi RoKin Suomi-sarjajoukkueeseen, jonka paras maalintekijä ja toiseksi paras pistemies hän oli Henri Fominin jälkeen tehoilla 29+22=51. Alanne oli joukkueen paras maalintekijä myös kevään 2011 Mestiskarsinnoissa seitsemällä osumallaan. RoKi voitti Suomi-sarjan mestaruuden, mutta ei kuitenkaan noussut kauden päätteeksi Mestikseen.


title: Joonas Alanne

text: Kaudeksi 2011–2012 Alanne siirtyi Mestis-joukkue Kajaanin Hokkiin. Hänen tulokaskautensa toi 40 runkosarjaottelussa tehot 8+9=17 ja kuudessa playoff-ottelussa yhden syöttöpisteen. Alanne oli runkosarjassa Hokin kolmanneksi paras maalintekijä kolmen muun pelaajan kanssa. Kaudella 2012–2013 hän oli tehoilla 15+10=25 joukkueen paras maalintekijä ja neljänneksi paras pistemies.


title: Joonas Alanne

text: Alanne jatkoi kaudella 2013–2014 uraansa Heinolan Peliitoissa. Hänet nostettiin marraskuussa 2013 Pelicansin SM-liigajoukkueen vahvuuteen, kun Alanne paikkasi joukkueen loukkaantumisia. Hän teki liigadebyyttinsä 22. marraskuuta 2013 vieraissa Jokereita vastaan. Alanne merkittiin Pelicansin kakkosketjuun Pekka Saarenheimon ja Jesse Niinimäen viereen. Hän teki liigauransa avausmaalin 23-vuotissyntymäpäivänään kuudennessa SM-liigaottelussaan 5. joulukuuta 2013 vieraissa Kalevan Palloa vastaan. Kaikkiaan Alanteen tulokaskausi toi 28 runkosarjaottelussa tehot 5+2=7 sekä kolmessa playoff-ottelussa tehot 1+1=2. Hyvät otteet SM-liigassa toivat hänelle lopulta kevääseen 2016 ulottuneen jatkosopimuksen Pelicansin kanssa. Sopimus sisälsi myös yhden vuoden option, jonka joukkue käytti huhtikuussa 2016, jolloin Alanne teki kaksivuotisen jatkosopimuksen Pelicansin kanssa.


title: Joonas Alanne

text: Kaudella 2016–2017 Alanne kärsi loukkaantumisista, jäi pieneen rooliin ja haki pelintuntumaa myös yhdeksän ottelun verran Peliitoista. Hän teki SM-liigan runkosarjassa vain kaksi maalia. Alanne jäi toisessa puolivälieräottelussa vielä Pelicansin kokoonpanon ulkopuolelle, mutta hänet nostettiin taas kokoonpanoon kolmanteen otteluun 25. maaliskuuta 2017 vieraissa Kalevan Palloa vastaan. Alanne onnistui tekemään Pelicansin 1-2-voittoon päättyneessä ottelussa joukkueensa molemmat maalit, joista toinen jäi näin ollen Pelicansin voittomaaliksi. Jukka Oksanen valitsi hänet ottelun Alumnien tähtien ykköstähdeksi. KalPa lopulta voitti koko ottelusarjan voitoin 4-1 ja eteni välieriin.


title: Joonas Alanne

text: Alanne siirtyi kaudeksi 2018–2019 vuoden mittaisella sopimuksella Aasian liigan japanilaisjoukkue Nikkō Ice Bucksiin.


title: Joonas Alanne

text: Alanne on pelannut kolme poikien maaottelua.


title: Mauritanian parlamenttivaalit 2013

text: Mauritanian parlamentti- ja paikallisvaalien 2013 ensimmäinen kierros järjestettiin 23. marraskuuta 2013 ja toinen kierros 21. joulukuuta. Vaaleissa mauritanialaiset valitsivat edustajat maan 147-paikkaiseen parlamenttiin viisivuotiskaudeksi sekä puheenjohtajat 218 kunnanvaltuustoon. Äänioikeutettuja oli 1,2 miljoonaa. Vaalit olivat ensimmäiset maassa seitsemään vuoteen. Alun perin vaalit oli tarkoitus järjestää jo lokakuussa 2011, mutta niitä lykättiin toistuvasti.


title: Mauritanian parlamenttivaalit 2013

text: Presidentti Mohamed Ould Abdel Azizin Tasavallan liitto -puolue liittolaisineen sai vaaleissa enemmistön parlamenttipaikoista. Lisäksi Tasavallan liitto sai enemmistön kunnanvaltuustojen puheenjohtajapaikoista.


title: Mauritanian parlamenttivaalit 2013

text: Parlamenttivaaliehdokkaita oli 438, jotka tulivat 64 eri puolueesta. Valtuustojen puheenjohtajaehdokkaita puolestaan oli 1 096, ja he edustivat 47 eri puoluetta. Vaaleja edeltäneen valtapuolueen, Tasavallan liiton, ennakoitiin voittavan vaalit. Mauritanian oppositiosta suuri osa boikotoi vaaleja, ja monet oppositiopuolueet kutsuivat vaaleja nykyoloissa pidettävinä merkityksettömiksi. Maltillinen oppositio osallistui vaaleihin, mutta Mauritanian 11 radikaalin oppositiopuolueen liitosta ainoastaan islamistinen Tewassoul osallistui vaaleihin.


title: Mauritanian parlamenttivaalit 2013

text: Kaksi viikkoa ennen vaalien ensimmäistä kierrosta Mauritanian pääkaupungissa Nouakchottissa alkoi ilotulitusten saattelemana kaksiviikkoinen kampanjointikausi. Hallitseva puolue Tasavallan liitto järjesti läpi yön jatkuneen juhlan, jossa oli niin runonlausuntaa kuin tanssiryhmien esityksiäkin. Puolueen johtaja Mohamed Mahmoud Ould Mohamed Lemine lausui iskulauseita kannattajajoukoilleen. Hän kehotti kampanjoinnissaan puolueensa kannattajia antamaan äänensä puolueelle, että presidentti Mohamed Ould Abdel Aziz voisi riittävän suuren ääntenenemmistön turvin toteuttaa esimerkiksi kehityshankkeitaan kaikkien mauritanialaisten hyväksi. Suuri osa oppositiosta boikotoi vaaleja ja radikaalista oppositiosta ainoastaan Tewassoul otti osaa vaaleihin. Tewassoul kutsui vaalikampanjaansa taisteluksi maan vallankaappauksella valtaan nousseen presidentin Mohamed Ould Abdel Azizin ”diktatuuria” vastaan. Asiantuntijat arvioivat vaalien ratkaisevan vuonna 2007 laillistetun Tewassoulin kohtalon. Puolueen ennakoitiin joko katoavan merkityksettömänä tai vahvistuvan huomattavasti. Tuhannet radikaalin opposition kannattajat järjestivät Nouakchottissa vaalien alla protestimarssin. Tasavallan liiton Mohamed Mahmoud Ould Mohamed Lemine harmitteli boikottia.


title: Mauritanian parlamenttivaalit 2013

text: Lauantaina 23. marraskuuta käytyjen vaalien ensimmäisen kierroksen äänestys alkoi kello seitsemältä aamulla ja päättyi kello 19. Äänestyspaikkoja oli koko maassa 2 759. Äänestys sujui rauhallisesti boikotoinnista huolimatta. Pääkaupungissa Nouakchottissa muodostui pitkiä jonoja äänestyspaikoille. Presidentti Mohamed Ould Abdel Aziz kommentoi vaaleja ”voitoksi maan demokratialle”. Äänestysprosentti oli 75 %.


title: Mauritanian parlamenttivaalit 2013

text: Mauritanian vaalikomissio (CENI) julkisti ensimmäisen kierroksen tulokset 3. joulukuuta. Hallitseva puolue Tasavallan liitto sai parlamenttivaalien ensimmäisellä kierroksella 56 paikkaa. Puolueen liittolaiset, 14 pienempää puoluetta, saivat yhteensä 34 paikkaa. Islamistinen oppositiopuolue Tewassoul sai 12 paikkaa. Kolme muuta oppositiopuoluetta saivat loput 19 paikkaa. Naisia valittiin parlamenttiin ensimmäisellä kierroksella 31.


title: Mauritanian parlamenttivaalit 2013

text: Parlamenttivaalien toinen kierros oli tarkoitus järjestää 7. joulukuuta. Mauritanian vaalikomissio lykkäsi kierroksen järjestettäväksi 21. joulukuuta, että puolueet saisivat mahdollisuuden valittaa tuloksista. Toisella kierroksella jaossa olivat loput 26 parlamenttipaikkaa, joille ei ensimmäisellä kierroksella saatu voittajaa.


title: Mauritanian parlamenttivaalit 2013

text: Tasavallan liitto menestyi myös paikallisvaaleissa, sillä puolueen edustaja voitti ensimmäisellä kierroksella 81 paikkaa 218 jaossa olleesta. Tewassoul voitti kolme paikkaa ja toinen oppositiopuolue El-Wiam kaksi paikkaa. Loppujen 120 valtuuston puheenjohtajat selvisivät vaalien toisella kierroksella.


title: Mauritanian parlamenttivaalit 2013

text: Vaalien toisen kierroksen myötä valtapuolue Tasavallan liitto sai kaikkiaan 75 parlamenttipaikkaa. Puolueen liittolaiset saivat lisäksi 34 paikkaa. Oppositiopuolueet saivat yhteensä 37 parlamenttipaikkaa, joista Tewassoul 16. Paikallisvaalien toisen kierroksen jälkeen Tasavallan liitto sai yhteensä 70 prosenttia kuntien, kuten pääkaupungin Nouakchottin, valtuustojen puheenjohtajapaikoista.


title: Julius Honka

text: Julius Honka (s. 3. joulukuuta 1995 Jyväskylä) on suomalainen jääkiekkopuolustaja, joka pelaa NHL-joukkue Dallas Starsin organisaatiossa. Seura varasi hänet ensimmäisellä kierroksella numerolla 14. .


title: Julius Honka

text:
Honka on Diskoksen kasvatti. Hän siirtyi C-juniori-ikäisenä JYPiin. Kauden 2012–2013 Honka vietti seuran A-nuorissa, jonka jälkeen WHL-joukkue Swift Current Broncos varasi hänet 34. pelaajana CHL:n varaustilaisuudessa 2013. Honka siirtyi joukkueeseen kaudeksi 2013–2014. Hän aloitti kautensa vahvisti tehden ensimmäiseen 15 pelaamassaan ottelussa 17 tehopistettä. Honka oli lopulta Broncosin tehokkain puolustaja tehoilla 16+40=56. Hänet valittiin kauden päätteeksi WHL:n itäisen konferenssin toiseen tähdistökentälliseen. Honka pelasi kauden aikana myös CHL Top Prospects Gamessa.
Dallas Stars varasi Hongan ensimmäisellä kierroksella 14. pelaajana . Hän oli varaustilaisuuden ensimmäisenä varattu suomalaispelaaja. Honka nousi myös Olli Määtän (22. varaus vuonna ) ohi kaikkien aikojen pienimmällä numerolla varatuksi jyväskyläläiskiekkoilijaksi. Jo varauskesänsä heinäkuussa hän teki kolmivuotisen tulokassopimuksen Starsin kanssa. Toisin kuin alle 20-vuotiaat CHL-pelaajat useimmiten; Honka päätettiin lähettää syksyn 2014 harjoitusleirin jälkeen farmijoukkue Texas Starsiin, AHL:ään. Hänestä tuli seuran kaikkien aikojen nuorin pelaaja. Hongan tulokaskausi AHL:ssä toi 68 runkosarjaottelussa tehot 8+23=31 sekä kolmessa playoff-ottelussa tehot 1+1=2.


title: Julius Honka

text: Myös kauden 2015–2016 Honka pelasi kokonaan farmissa. Hän oli Texas Starsin tehokkain puolustaja tehoilla 11+33=44, joilla Honka sijoittui AHL:n puolustajien pistepörssissä kuudenneksi. Dinamo Minsk varasi hänet 102. pelaajana . Kaudella 2016–2017 Honka debytoi Dallas Starsin NHL-joukkueessa, jossa hän pelasi 16 runkosarjaottelua tehopistein 1+4=5. Honka nousi joukkueen kokoonpanoon Johnny Oduyan loukkaantumisen myötä ja teki NHL-debyyttinsä 21. marraskuuta 2016 Minnesota Wildia vastaan. Hän sai ottelussa jääaikaa 21.01 minuuttia ja keräsi myös syöttöpisteen Brett Ritchien tekemään maaliin. Honka valittiin ottelun kolmostähdeksi. NHL-uransa avausmaalin hän teki 4. huhtikuuta 2017 vieraissa Arizona Coyotesia vastaan. Hongan osuma ratkaisi Starsille 2–3-voiton. Hänet valittiin ottelun ykköstähdeksi. Suurimman osan kaudestaan Honka pelasi kuitenkin Texas Starsissa, jonka tehokkain puolustaja hän oli tehoilla 7+24=31.


title: Julius Honka

text: Syksyn 2017 harjoitusleirin päätteeksi Honka otti paikan Starsin NHL-vahvuudesta. Hän aloitti kauden 2017–2018 kuitenkin katsomossa, jonne Honka sai komennuksen useamman kerran heikosti sujuneen alkukautensa aikana. Hän jäi kuudessa pelaamassaan ottelussa ilman tehopisteitä ja keräsi teholukeman -4, kunnes lokakuun lopulla Honka lähetettiin Texas Starsin AHL-joukkueeseen. Hän pelasi syyskaudella kaikkiaan kymmenen AHL-ottelua, mutta Honka otti kauden mittaan kuitenkin paikan Starsin NHL-kokoonpanosta, jossa hän pelasi kauden aikana 42 runkosarjaottelua tehopistein 1+3=4.


title: Julius Honka

text: Honka edusti Suomea MM-kilpailuissa vuosina 2017 ja 2018. Vuoden 2017 turnauksessa valmennus valitsi hänet joukkueensa turnauksen yhdeksi kolmesta parhaasta pelaajasta. Honka teki A-maajoukkuedebyyttinsä aiemmin samana keväänä Euro Hockey Challengessa 19. huhtikuuta 2017 Košicessa Slovakiaa vastaan. Hänet merkittiin heti Suomen ykköspuolustajapariin Atte Ohtamaan viereen. Honka keräsi ottelussa myös yhden syöttöpisteen Olli Palolan tekemään ylivoimamaaliin. Hänen ensimmäinen A-maajoukkuemaalinsa syntyi itse MM-kilpailuissa alkulohkon ottelussa 13. toukokuuta 2017 Ranskan Pariisissa Norjaa vastaan. Honka valittiin ottelun päätteeksi Suomen ottelun parhaaksi pelaajaksi. Yhteensä hän on pelannut 29 A-maaottelua tehopistein 2+6=8.


title: Julius Honka

text: Honka pelasi myös alle 20-vuotiaiden MM-kilpailuissa vuosina 2014 ja 2015, joista ensimmäinen turnaus päättyi maailmanmestaruuteen. Jälkimmäisessä turnauksessa hän toimi Suomen varakapteenina ja Honka palkittiin joukkueensa yhtenä kolmesta parhaasta pelaajasta. Honka valittiin myös Saksaa vastaan pelatun alkulohkon ottelun päätteeksi Suomen ottelun parhaaksi pelaajaksi.


title: Julius Honka

text: Honka pelasi myös alle 18-vuotiaiden MM-kilpailuissa 2013 voittaen pronssia. Hän oli turnauksessa Suomen tehokkain puolustaja tehoilla 1+3=4. Honka pelasi myös alle 18-vuotiaiden Ivan Hlinkan muistoturnauksessa vuonna 2013, jolloin hän voitti hopeaa. Honka on kuulunut myös alle 16-vuotiaiden maajoukkueen kapteenistoon.


title: Julius Honka

text: Pelipaikkaansa nähden varsin pienikokoinen Honka on pelityyliltään hyökkäävä puolustaja. Hän oli ennen NHL-varaustaan raporttien mukaan rohkea nousemaan hyökkäyksiin mukaan sekä todella itsevarma ja osaava kiekon kanssa. Lisäksi Hongan luistelu ja teränkäyttö mainittiin hyvin taidokkaaksi. Jatkoaika.com -sivuston toimittaja Teemu Artukan mukaan hän muistuttaa pelityyliltään Sami Vatasta.


title: Julius Honka

text: Toisaalta Hongan pelityyli on saanut myös kritiikkiä osakseen. Jääkiekkovalmentaja Karri Kiven mukaan Hongalla on vaarana pitää kiekkoa liikaa hallussaan ja hakea sitä kautta tilaa laidoilta lähes toivottomistakin tilanteista. Myös "Helsingin Sanomien" urheilutoimittaja Heikki Miettinen nostaa analyysissään esiin pelaajan liiallisen kontrollipelin: "Honka tykkää tehdä aina yhden kunniakierroksen kiekon kanssa kuin varmistaakseen, että jokainen vastustaja ehtii varmuudella puolustamaan."


title: Julius Honka

text: Hongan isoveljet Valtteri ja Aleksi sekä pikkuveli Anttoni pelaavat myös jääkiekkoa. Heistä Aleksi edustaa Ranskan toiseksi korkeimmalla sarjatasolla FFHG Division 1:ssa pelaavaa Remparts de Toursia ja Anttoni JYPin SM-liigajoukkuetta. Veljesten isä Matti pelasi omalla urallaan II-divisioonaa Lohi-Kiekossa.


title: Suomen naisten rugby union -maajoukkue

text: Suomen naisten rugby union -maajoukkue on Suomen kansallinen naisten rugby union -joukkue. Se pelasi ensimmäisen ottelunsa vuonna 2007 Norjan maajoukkuetta vastaan. Tavallisen 15 pelaajan pelimuodon lisäksi Suomella on maajoukkue myös olympialajina olevassa Rugby-7:ssä, jota pelataan 7 pelaajan joukkueilla rugby union -säännöin.


title: Suomen naisten rugby union -maajoukkue

text: Suomen rugby-7 -maajoukkue on osallistunut Euroopan rugbyliiton FIRA:n järjestämiin EM-turnauksiin sekä MM-karsintoihin vuodesta 2007 lähtien. Vuonna 2013 Suomi voitti EM-kisojen B-ryhmän


title: John Matchefts

text: John Peter Matchefts (18. kesäkuuta 1931 Eveleth, Minnesota – 10. marraskuuta 2013 Colorado Springs, Colorado) oli yhdysvaltalainen jääkiekkoilija ja olympiamitalisti.


title: John Matchefts

text: Matchefts kuului Yhdysvaltain olympiahopeaa Cortina d’Ampezzossa 1956 saavuttaneeseen joukkueeseen. Hän pelasi turnauksessa seitsemässä ottelussa tehden kaksi maalia. Talviolympialaisten tuolloisesta statusarvosta johtuen Yhdysvallat saavutti samalla MM-hopeaa.


title: John Matchefts

text: Matchefts kuoli 82-vuotiaana Colorado Springsissä 10. marraskuuta 2013.


title: Saint Lucia olympialaisissa

text: Saint Lucia osallistui olympialaisiin ensimmäisen kerran Atlantassa 1996 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. Saint Lucian olympiakomitea perustettiin 1987 ja tunnustettiin 1993.


title: Saint Lucia olympialaisissa

text: Saint Lucia ei ole saavuttanut olympialaisissa yhtään mitalia. Pistesijalle, eli kahdeksan parhaan joukkoon on yltänyt yleisurheilija Levern Spencer, joka sijoittui kuudenneksi naisten korkeushypyssä Rio de Janeirossa 2016. Maan olympiajoukkueeseen on kuulunut 2–6 urheilijaa, ja he ovat osallistuneet purjehdukseen, uintiin ja yleisurheiluun.


title: São Tomé ja Príncipe olympialaisissa

text: São Tomé ja Príncipe osallistui olympialaisiin ensimmäisen kerran Atlantassa 1996 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. São Tomé ja Príncipen olympiakomitea on perustettu 1979 ja tunnustettu 1993.


title: São Tomé ja Príncipe olympialaisissa

text: São Tomé ja Príncipe ei ole saavuttanut olympialaisissa yhtään mitalia eikä pistesijaa eli sijoitusta kahdeksan parhaan joukkoon. Maan olympiajoukkueeseen on kuulunut 2–3 urheilijaa, ja he ovat osallistuneet melontaan ja yleisurheiluun.


title: André Filippini

text: André Filippini (13. syyskuuta 1924 Sion – 19. marraskuuta 2013) oli sveitsiläinen rattikelkkailija ja olympiamitalisti.